text:
 Avis juridique important
 |
 22000D0920(02)
 Απόφαση αριθ. 1/2000 του Συμβουλίου Σύνδεσης ΕΕ-Εσθονίας, της 24ης Ιουλίου 2000, για την έγκριση των όρων και των προϋποθέσεων συμμετοχής της Δημοκρατίας της Εσθονίας σε κοινοτικά προγράμματα στους τομείς της κατάρτισης και της εκπαίδευσης
 Επίσημη Εφημερίδα αριθ. L 236 της 20/09/2000 σ. 0018 - 0021
 Απόφαση αριθ. 1/2000 του Συμβουλίου Σύνδεσης ΕΕ-Εσθονίαςτης 24ης Ιουλίου 2000για την έγκριση των όρων και των προϋποθέσεων συμμετοχής της Δημοκρατίας της Εσθονίας σε κοινοτικά προγράμματα στους τομείς της κατάρτισης και της εκπαίδευσης(2000/560/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1), και ιδίως το άρθρο 108,Εκτιμώντας τα ακόλουθα:(1) Σύμφωνα με το άρθρο 108 της ευρωπαϊκής συμφωνίας και το παράρτημα Χ, η Εσθονία μπορεί να συμμετέχει στα κοινοτικά προγράμματα-πλαίσια, σε ειδικά προγράμματα, σε σχέδια ή άλλες δράσεις, κυρίως στους τομείς της κατάρτισης και της εκπαίδευσης.(2) Σύμφωνα με το προαναφερθέν άρθρο, οι όροι και οι προϋποθέσεις για τη συμμετοχή της Εσθονίας σε αυτές τις δραστηριότητες αποφασίζονται από το Συμβούλιο Σύνδεσης.(3) Σύμφωνα με την απόφαση αριθ. 3/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, της 29ης Οκτωβρίου 1998, για την έγκριση των όρων και προϋποθέσεων συμμετοχής της Εσθονίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης(2), η Εσθονία συμμετέχει στο πρώτο στάδιο των προγραμμάτων Leonardo da Vinci(3) και Σωκράτης(4) από την 1η Νοεμβρίου 1998, και έχει εκδηλώσει την επιθυμία να συμμετάσχει και στο δεύτερο στάδιο των προγραμμάτων,ΑΠΟΦΑΣΙΖΕΙ:Άρθρο 1Η Εσθονία συμμετέχει στο δεύτερο στάδιο των προγραμμάτων της Ευρωπαϊκής Κοινότητας Leonardo da Vinci και Σωκράτης όπως ορίζονται αντίστοιχα στην απόφαση 1999/382/ΕΚ του Συμβουλίου, της 26ης Απριλίου 1999, για τη θέσπιση του δεύτερου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci"(5) και στην απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης"(6) (εφεξής "Leonardo da Vinci II" και "Σωκράτης II"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ τα οποία αποτελούν αναπόσπαστο μέρος της παρούσας απόφασης.Άρθρο 2Η παρούσα απόφαση ισχύει για όλη τη διάρκεια των προγραμμάτων Leonardo da Vinci II και Σωκράτης II, αρχής γενομένης από 1ης Ιανουαρίου 2000.Άρθρο 3Η παρούσα απόφαση αρχίζει να ισχύει την ημέρα της έκδοσής της από το Συμβούλιο Σύνδεσης.Βρυξέλλες, 24 Ιουλίου 2000.Για το Συμβούλιο ΣύνδεσηςΟ ΠρόεδροςH. Védrine(1) ΕΕ L 68 της 9.3.1998, σ. 3.(2) ΕΕ L 307 της 17.11.1998, σ. 19.(3) ΕΕ L 340 της 29.12.1994, σ. 8.(4) ΕΕ L 87 της 20.4.1995, σ. 10· απόφαση όπως τροποποιήθηκε από την απόφαση 576/98/ΕΚ (ΕΕ L 77 της 14.3.1998, σ. 1).(5) ΕΕ L 146 της 11.6.1999, σ. 33.(6) ΕΕ L 28 της 3.2.2000, σ. 1.ΠΑΡΑΡΤΗΜΑ ΙΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI II ΚΑΙ ΣΩΚΡΑΤΗΣ II1. Η Εσθονία θα συμμετάσχει στις δραστηριότητες των προγραμμάτων Leonardo da Vinci II και Σωκράτης II (εφεξής "τα προγράμματα") σύμφωνα με


text: τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση 1999/382/ΕΚ του Συμβουλίου, και στην απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, για τη θέσπιση αυτών των προγραμμάτων κοινοτικής δράσης, εκτός εάν ορίζεται διαφορετικά στην παρούσα απόφαση.2. Σύμφωνα με τους όρους του άρθρου 5 των αποφάσεων σχετικά με τα προγράμματα Leonardo da Vinci II και Σωκράτης II, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα εθνικά γραφεία των προγραμμάτων Leonardo da Vinci και Σωκράτης, που θεσπίζονται από την Επιτροπή, η Εσθονία θα συγκροτήσει τις κατάλληλες δομές για τη συντονισμένη διαχείριση της εφαρμογής των δράσεων των προγραμμάτων σε εθνικό επίπεδο, και θα λάβει τα απαραίτητα μέτρα για να εξασφαλίσει την επαρκή χρηματοδότηση των εν λόγω γραφείων, τα οποία θα λαμβάνουν επιδοτήσεις για τις δραστηριότητές τους. Η Εσθονία θα λάβει κάθε απαραίτητο μέτρο για την αποτελεσματική διεξαγωγή των προγραμμάτων σε εθνικό επίπεδο.3. Για να συμμετάσχει στα προγράμματα, η Εσθονία καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις ρυθμίσεις που καθορίζονται στο παράρτημα ΙΙ.Εάν κριθεί απαραίτητο, για να ληφθούν υπόψη οι εξελίξεις των προγραμμάτων ή η εξέλιξη της ικανότητας απορρόφησης της Εσθονίας, η επιτροπή σύνδεσης δύναται να προσαρμόζει την εν λόγω συνεισφορά, για να αποφεύγονται δημοσιονομικές ανισορροπίες κατά την υλοποίηση των προγραμμάτων.4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, οργανώσεις και πολίτες της Εσθονίας θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και πολίτες της Κοινότητας.Η Επιτροπή ενδέχεται να λάβει υπόψη τους Εσθονούς εμπειρογνώμονες κατά το διορισμό ανεξάρτητων εμπειρογνωμόνων σύμφωνα με τις σχετικές διατάξεις των αποφάσεων για τη θέσπιση των προγραμμάτων, για να την επικουρούν στην αξιολόγηση των σχεδίων.5. Για να εξασφαλιστεί η κοινοτική διάσταση των προγραμμάτων προκειμένου να είναι επιλέξιμα για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν εταίρο τουλάχιστον ενός κράτους μέλους της Κοινότητας.6. Για τις δραστηριότητες κινητικότητας που αναφέρονται στο παράρτημα Ι τμήμα ΙΙΙ.1 της απόφασης σχετικά με το πρόγραμμα Leonardo da Vinci II, και για τις αποκεντρωμένες δράσεις του προγράμματος Σωκράτης, καθώς και για τη χρηματοδοτική στήριξη των εθνικών γραφείων σύμφωνα με το ανωτέρω σημείο 2, χορηγούνται πόροι στην Εσθονία με βάση την ετήσια κατανομή του προϋπολογισμού στα προγράμματα που αποφασίζεται σε κοινοτικό επίπεδο και τη συνεισφορά της Εσθονίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων των εθνικών γραφείων δεν θα υπερβαίνει το 50 % του προϋπολογισμού για τα προγράμματα εργασίας των εθνικών γραφείων.7. Τα κράτη μέλη της Κοινότητας και η Εσθονία καταβάλλουν κάθε δυνατή προσπάθεια, στο πλαίσιο των προβλεπομένων διατάξεων, για να διευκολύνουν την ελεύθερη κυκλοφορία και διαμονή των σπουδαστών, των διδασκόντων, των καταρτιζόμενων, των επιμορφωτών, του διοικητικού προσωπικού των πανεπιστημίων, των νέων και άλλων επιλέξιμων ατόμων που μετακινούνται μεταξύ της Εσθονίας και των κρατών μελών της Κοινότητας με σκοπό τη συμμετοχή τους στις δραστηριότητες που καλύπτονται από την παρούσα απόφαση.8. Οι δραστηριότητες που καλύπτει η παρούσα απόφαση θα απαλλάσσονται από τους εσθονικούς έμμεσους

type: contracts

jurisdiction: EU


text: φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στα πλαίσια αυτών των δραστηριοτήτων.9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci II και Σωκράτης II (άρθρα 13 και 14 αντίστοιχα), η συμμετοχή της Εσθονίας στα προγράμματα θα παρακολουθείται συνεχώς και από κοινού από την Επιτροπή των Ευρωπαϊκών Κοινοτήτων και την Εσθονία. Η Εσθονία υποβάλλει σχετικές εκθέσεις στην Επιτροπή και λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με, ή από εσθονικούς φορείς, προβλέπεται η διενέργεια λογιστικών και λοιπών ελέγχων εκ μέρους, ή υπό την εποπτεία της Επιτροπής και του Ελεγκτικού Συνεδρίου. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες αρχές της Εσθονίας παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.Οι διατάξεις που αφορούν τις αρμοδιότητες των κρατών μελών και της Επιτροπής σχετικά με τα εθνικά γραφεία των προγραμμάτων Leonardo da Vinci και Σωκράτης, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Εσθονίας, της Επιτροπής και των εσθονικών εθνικών γραφείων. Σε περίπτωση παρατυπίας, αμέλειας ή απάτης που μπορεί να καταλογιστεί στα εσθονικά εθνικά γραφεία, οι εσθονικές αρχές θεωρούνται υπεύθυνες για τη μη ανάκτηση των πόρων.11. Με την επιφύλαξη των διαδικασιών που αναφέρονται στο άρθρο 7 της απόφασης για το πρόγραμμα Leonardo da Vinci II και στο άρθρο 8 της απόφασης για το πρόγραμμα Σωκράτης II, αντιπρόσωποι της Εσθονίας θα συμμετέχουν ως παρατηρητές στις επιτροπές των προγραμμάτων, για τα θέματα που τους αφορούν. Για την εξέταση των υπόλοιπων θεμάτων, καθώς και κατά την ψηφοφορία, οι επιτροπές αυτές συνεδριάζουν χωρίς την παρουσία αντιπροσώπων της Εσθονίας.12. Η γλώσσα που χρησιμοποιείται σε συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μία από τις επίσημες γλώσσες της Κοινότητας.13. Η Κοινότητα και η Εσθονία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.ΠΑΡΑΡΤΗΜΑ ΙΙΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ ΣΤΑ ΠΡΟΓΡΑΜΜΑΤΑ LEONARDO DA VINCI ΙΙ ΚΑΙ ΣΩΚΡΑΤΗΣ ΙΙ1. Leonardo da VinciΗ χρηματοδοτική συνεισφορά που θα καταβάλει η Εσθονία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Leonardo da Vinci ΙΙ είναι η ακόλουθη (σε ευρώ):>ΘΕΣΗ ΠΙΝΑΚΑ>2. ΣωκράτηςΗ χρηματοδοτική συνεισφορά που θα καταβάλει η Εσθονία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Σωκράτης ΙΙ


text: το 2000 ανέρχεται σε 659000 ευρώ.Η χρηματοδοτική συνεισφορά που θα καταβάλει η Εσθονία τα επόμενα έτη του προγράμματος θα καθοριστεί από το Συμβούλιο Σύνδεσης κατά το έτος 2000.3. Η Εσθονία θα καταβάλει την προαναφερθείσα συνεισφορά εν μέρει από τον κρατικό της προϋπολογισμό και εν μέρει από το εθνικό πρόγραμμα Phare για την Εσθονία. Σύμφωνα με τη χωριστή διαδικασία προγραμματισμού Phare, τα απαιτούμενα κεφάλαια Phare θα μεταφερθούν στην Εσθονία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Εσθονίας, από την οποία θα καταβάλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.4. Τα κεφάλαια Phare θα ζητηθούν σύμφωνα με το ακόλουθο χρονοδιάγραμμα:- 305000 ευρώ, ως συνεισφορά στο πρόγραμμα Σωκράτης ΙΙ το 2000,- τα ακόλουθα ετήσια ποσά (σε ευρώ), ως συνεισφορά στο πρόγραμμα Leonardo da Vinci ΙΙ:>ΘΕΣΗ ΠΙΝΑΚΑ>Το υπόλοιπο της συνεισφοράς της Εσθονίας θα καλυφθεί από τον κρατικό της προϋπολογισμό.5. Εφαρμόζεται ο δημοσιονομικός κανονισμός της 21ης Δεκεμβρίου 1977 που ισχύει για τον γενικό προϋπολογισμό των Ευρωπαϊκών Κοινοτήτων(1), ιδίως όσον αφορά τη διαχείριση της συνεισφοράς της Εσθονίας.Οι δαπάνες ταξιδίου και διαμονής των αντιπροσώπων και των εμπειρογνωμόνων της Εσθονίας για τη συμμετοχή τους ως παρατηρητών στις εργασίες των επιτροπών που αναφέρονται στο παράρτημα Ι σημείο 11, ή σε άλλες συνεδριάσεις που συνδέονται με την υλοποίηση των προγραμμάτων, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.6. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στην Εσθονία πρόσκληση για την καταβολή συνεισφοράς, η οποία αντιστοιχεί στη συνεισφορά της σε έκαστο πρόγραμμα στο πλαίσιο της παρούσας απόφασης.Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.Η συνεισφορά της Εσθονίας καταβάλλεται σύμφωνα με την πρόσκληση για την καταβολή συνεισφοράς:- μέχρι την 1η Μαΐου για το τμήμα που χρηματοδοτείται από τον κρατικό της προϋπολογισμό, με την προϋπόθεση ότι η πρόσκληση για την καταβολή συνεισφοράς αποστέλλεται από την Επιτροπή πριν από την 1η Απριλίου ή, το αργότερο, ένα μήνα μετά την πρόσκληση για την καταβολή συνεισφοράς σε περίπτωση που αποστέλλεται αργότερα,- μέχρι την 1η Μαΐου για το τμήμα που χρηματοδοτείται από το Phare, με την προϋπόθεση ότι τα αντίστοιχα ποσά έχουν αποσταλεί στην Εσθονία μέχρι τη συγκεκριμένη ημερομηνία ή, το αργότερο, εντός περιόδου 30 ημερών μετά την αποστολή των εν λόγω κεφαλαίων στην Εσθονία.Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από την Εσθονία για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας πληρωμής, για τις πράξεις σε ευρώ, προσαυξημένο κατά 1,5 εκατοστιαίες μονάδες.(1) ΕΕ L 356 της 31.12.1977, σ. 1· δημοσιονομικός κανονισμός όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2673/1999 (ΕΕ L 326 της 18.12.1999, σ. 1).


text:
 30.3.2017
 EL
 Επίσημη Εφημερίδα της Ευρωπαϊκής Ένωσης
 L 85/51
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 227/2015
 της 25ης Σεπτεμβρίου 2015
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2017/534]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2015/1088 της Επιτροπής, της 3ης Ιουλίου 2015, για την τροποποίηση του κανονισμού (ΕΕ) αριθ. 1321/2014 σχετικά με τις περιορισμένες απαιτήσεις των διαδικασιών συντήρησης για τα αεροσκάφη γενικής αεροπορίας (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 66ιζ [κανονισμός (ΕΕ) αριθ. 1321/2014 της Επιτροπής] του παραρτήματος XIII της συμφωνίας για τον ΕΟΧ, προστίθενται τα ακόλουθα:
 «, όπως τροποποιήθηκε με:
 —
 32015 R 1088: Κανονισμός (ΕΕ) 2015/1088 της Επιτροπής της 3ης Ιουλίου 2015 (ΕΕ L 176 της 7.7.2015, σ. 4).».
 Άρθρο 2
 Τα κείμενα του κανονισμού (ΕΕ) 2015/1088 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 26 Σεπτεμβρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 25 Σεπτεμβρίου 2015.
 Για τη Μεικτή Επιτροπή του ΕΟΧ
 Η Πρόεδρος
 Ingrid SCHULERUD
 (1) ΕΕ L 176 της 7.7.2015, σ. 4.
 (*1) Δεν έχουν αναφερθεί συνταγματικές απαιτήσεις.


text:
 24.1.2019
 EL
 Επίσημη Εφημερίδα της Ευρωπαϊκής Ένωσης
 L 21/66
 ΣΥΣΤΑΣΗ αριθ. 1/2018 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΙΣΡΑΗΛ
 της 27ης Δεκεμβρίου 2018
 με την οποία εγκρίνεται η παράταση του σχεδίου δράσης ΕΕ-Ισραήλ [2019/106]
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΙΣΡΑΗΛ,
 Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου (1),
 Εκτιμώντας τα ακόλουθα:
 (1)
 Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου («ευρωμεσογειακή συμφωνία»), υπεγράφη στις Βρυξέλλες στις 20 Νοεμβρίου 1995 και άρχισε να ισχύει την 1η Ιουνίου 2000.
 (2)
 Το άρθρο 69 της ευρωμεσογειακής συμφωνίας εξουσιοδοτεί το Συμβούλιο Σύνδεσης να λαμβάνει αποφάσεις και να διατυπώνει κατάλληλες συστάσεις.
 (3)
 Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα έκδοσης αποφάσεων ή συστάσεων με γραπτή διαδικασία μεταξύ των συνόδων, εφόσον συμφωνήσουν τα μέρη.
 (4)
 Η παράταση του σχεδίου δράσης ΕΕ-Ισραήλ κατά τρία έτη θα δώσει στα μέρη τη δυνατότητα να προωθήσουν τη συνεργασία τους για τα επόμενα έτη συμπεριλαμβανομένης της πιθανής διαπραγμάτευσης για τις προτεραιότητες της συνεργασίας,
 ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
 Άρθρο 1
 Το Συμβούλιο Σύνδεσης, ενεργώντας με γραπτή διαδικασία, συνιστά να παραταθεί το σχέδιο δράσης ΕΕ-Ισραήλ κατά τρία έτη από την ημερομηνία έκδοσης της παράτασης.
 Άρθρο 2
 Η παρούσα σύσταση αρχίζει να ισχύει την ημερομηνία της έκδοσής της.
 Βρυξέλλες, 27 Δεκεμβρίου 2018.
 Για το Συμβούλιο Σύνδεσης ΕΕ-Ισραήλ
 Η Πρόεδρος
 F. MOGHERINI
 (1) ΕΕ L 147 της 21.6.2000, σ. 3.


text:
 28.5.2009
 EL
 Επίσημη Εφημερίδα της Ευρωπαϊκής Ένωσης
 L 130/31
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 37/2009
 της 17ης Μαρτίου 2009
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 131/2008 της 5ης Δεκεμβρίου 2008 (1).
 (2)
 Ο κανονισμός (ΕΚ) αριθ. 1062/2008 της Επιτροπής, της 28ης Οκτωβρίου 2008, για την εφαρμογή του κανονισμού (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου σχετικά με τις τριμηνιαίες στατιστικές για τις κενές θέσεις εργασίας στην Κοινότητα όσον αφορά τις διαδικασίες προσαρμογής σε εποχικές διακυμάνσεις και τις εκθέσεις ποιότητας (2) πρέπει να ενσωματωθεί στη συμφωνία.
 (3)
 Ο κανονισμός (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο (κωδικοποιημένη έκδοση) (3) πρέπει να ενσωματωθεί στη συμφωνία.
 (4)
 Ο κανονισμός (ΕΚ, Ευρατόμ) αριθ. 1101/2008 καταργεί τον κανονισμό (Ευρατόμ, ΕΟΚ) αριθ. 1588/90 (4) της Επιτροπής, που είναι ενσωματωμένος στη συμφωνία και που πρέπει, συνεπώς, να καταργηθεί δυνάμει της συμφωνίας.
 (5)
 Ο κανονισμός (ΕΚ, Ευρατόμ) αριθ. 1101/2008 αποτελεί κωδικοποιημένη έκδοση του κανονισμού (Ευρατόμ, ΕΟΚ) αριθ. 1588/90 και, ως εκ τούτου, πρέπει να διατηρηθούν οι τρέχουσες προσαρμογές του ΕΟΧ που αφορούν τον κανονισμό (ΕΟΚ, Ευρατόμ) αριθ. 1588/90,
 ΑΠΟΦΑΣΙΖΕΙ:
 Άρθρο 1
 Το παράρτημα XXI της συμφωνίας τροποποιείται ως εξής:
 1.
 Το ακόλουθο σημείο παρεμβάλλεται μετά το σημείο 18κβ [κανονισμός (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου]:
 «18κβα.
 32008 R 1062: Κανονισμός (ΕΚ) αριθ. 1062/2008 της Επιτροπής, της 28ης Οκτωβρίου 2008, για την εφαρμογή του κανονισμού (ΕΚ) αριθ. 453/2008 του Ευρωπαϊκού Κοινοβουλίου και του Συμβουλίου σχετικά με τις τριμηνιαίες στατιστικές για τις κενές θέσεις εργασίας στην Κοινότητα όσον αφορά τις διαδικασίες προσαρμογής σε εποχικές διακυμάνσεις και τις εκθέσεις ποιότητας (ΕΕ L 285 της 29.10.2008, σ. 3).»
 2.
 Το κείμενο του σημείου 17 [κανονισμός (ΕΟΚ) αριθ. 1588/90 του Συμβουλίου] αντικαθίσταται από τα ακόλουθα:
 «32008 R 1101: Κανονισμός (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο (κωδικοποιημένη έκδοση) (ΕΕ L 304 της 14.11.2008, σ. 70).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 α)
 η ακόλουθη παράγραφος προστίθεται στο άρθρο 2:
 “ια)
 Το προσωπικό της Στατιστικής Υπηρεσίας της ΕΖΕΣ: το προσωπικό της Γραμματείας της ΕΖΕΣ που εργάζεται στις εγκαταστάσεις της ΣΥΕΚ.”·
 β)
 στη δεύτερη φράση του άρθρου 5 παράγραφος 1, ο όρος “ΣΥΕΚ” αντικαθίσταται από τη φράση “της ΣΥΕΚ και της Στατιστικής Υπηρεσίας της ΕΖΕΣ”·
 γ)
 στο άρθρο 5 παράγραφος 2 προστίθεται το ακόλουθο εδάφιο:
 “Τα εμπιστευτικά στατιστικά δεδομένα που διαβιβάζονται στην ΣΥΕΚ μέσω της Στατιστικής Υπηρεσίας της ΕΖΕΣ είναι


text:
προσβάσιμα και στο προσωπικό της Στατιστικής Υπηρεσίας της ΕΖΕΣ.”·
 δ)
 στο άρθρο 6, ο όρος “ΣΥΕΚ” διευρύνεται ώστε να περιλαμβάνει και τη Στατιστική Υπηρεσία της ΕΖΕΣ.»
 Άρθρο 2
 Τα κείμενα των κανονισμών (ΕΚ) αριθ. 1062/2008 και (ΕΚ, Ευρατόμ) αριθ. 1101/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 18 Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 17 Μαρτίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 25 της 29.1.2009, σ. 40.
 (2) ΕΕ L 285 της 29.10.2008, σ. 3.
 (3) ΕΕ L 304 της 14.11.2008, σ. 70.
 (4) ΕΕ L 151 της 15.6.1990, σ. 1.
 (5) Δεν έχουν αναφερθεί συνταγματικές απαιτήσεις.


text:
 19.5.2016
 EL
 Επίσημη Εφημερίδα της Ευρωπαϊκής Ένωσης
 L 129/87
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 73/2015
 της 20ής Μαρτίου 2015
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2016/756]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας, ώστε να συμπεριληφθεί η απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (1).
 (2)
 Το πρωτόκολλο 31 της συμφωνίας για τον ΕΟΧ θα πρέπει, συνεπώς, να τροποποιηθεί ώστε να καταστεί δυνατή η εν λόγω επέκταση της συνεργασίας,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο άρθρο 16 παράγραφος 1 του πρωτοκόλλου 31 της συμφωνίας για τον ΕΟΧ, προστίθεται η ακόλουθη περίπτωση:
 «—
 32013 D 1082: Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (ΕΕ L 293 της 5.11.2013, σ. 1).
 Το Λιχτενστάιν αναλαμβάνει να καλύψει όλες τις δαπάνες που προκύπτουν από τη συμμετοχή του στις δραστηριότητες δυνάμει της απόφασης αριθ. 1082/2013/ΕΕ. Εάν και όταν το Λιχτενστάιν αρχίσει να συμμετέχει στο τρίτο πρόγραμμα για τη δράση της Ένωσης στον τομέα της υγείας (2014-2020), όπως θεσπίστηκε με τον κανονισμό (ΕΕ) αριθ. 282/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, εφαρμόζονται οι συνήθεις διατάξεις σχετικά με την επιστροφή του κόστους.».
 Άρθρο 2
 Η παρούσα απόφαση αρχίζει να ισχύει την επόμενη ημέρα από την τελευταία κοινοποίηση που προβλέπεται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 20 Μαρτίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 293 της 5.11.2013, σ. 1.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22004A0422(07)
 Συμφωνία μεταξύ της Ευρωπαϊκής Κοινότητας και της Σλοβακικής Δημοκρατίας για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας
 Επίσημη Εφημερίδα αριθ. L 117 της 22/04/2004 σ. 0018 - 0025
 Συμφωνίαμεταξύ της Ευρωπαϊκής Κοινότητας και της Σλοβακικής Δημοκρατίας για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίαςΗ ΕΥΡΩΠΑΪΚΗ ΚΟΙΝΟΤΗΤΑ, εφεξής αποκαλούμενη "Κοινότητα",αφενός, καιΗ ΣΛΟΒΑΚΙΚΗ ΔΗΜΟΚΡΑΤΙΑ,αφετέρου,εφεξής αποκαλούμενες "συμβαλλόμενα μέρη",ΕΧΟΝΤΑΣ ΥΠΟΨΗ την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου(1), εφεξής αποκαλούμενη "ευρωπαϊκή συμφωνία", και ιδίως τους στόχους του άρθρου 1,ΕΧΟΝΤΑΣ ΥΠΟΨΗ τη διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, που ισχύει στην Ευρωπαϊκή Κοινότητα(2),ΕΧΟΝΤΑΣ ΥΠΟΨΗ το πρωτόκολλο της ευρωπαϊκής συμφωνίας σχετικά με την εκτίμηση της πιστότητας και την αποδοχή βιομηχανικών προϊόντων(3), και ιδίως τους στόχους του άρθρου 12,ΕΚΤΙΜΩΝΤΑΣ τη δέσμευση των συμβαλλόμενων μερών να προαγάγουν αρμονικές οικονομικές σχέσεις μεταξύ τους,ΕΚΤΙΜΩΝΤΑΣ την τρέχουσα συνεργασία μεταξύ των συμβαλλομένων μερών στον τομέα των τεχνικών εμποδίων στο εμπόριο και την κοινή άποψη η οποία υιοθετήθηκε στο πλαίσιο της εν λόγω συνεργασίας να επεκταθεί αυτή η διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, η οποία ισχύει στην Κοινότητα, και στη Σλοβακική Δημοκρατία,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Για τους σκοπούς της παρούσας συμφωνίας, νοούνται ως:α) "προϊόν": κάθε προϊόν βιομηχανικής κατασκευής και κάθε γεωργικό προϊόν, συμπεριλαμβανομένων και των αλιευτικών προϊόντων·β) "υπηρεσία": οποιαδήποτε υπηρεσία της κοινωνίας της πληροφορίας, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν προσωπικής επιλογής ενός αποδέκτη υπηρεσιών.Για τους σκοπούς του παρόντος ορισμού:- "εξ αποστάσεως": σημαίνει υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,- "με ηλεκτρονικά μέσα": σημαίνει υπηρεσία που παρέχεται στην αφετηρία της και γίνεται αποδεκτή στο προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων, και η οποία παρέχεται, διαβιβάζεται και λαμβάνεται εξ ολοκλήρου, μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,- "κατόπιν συγκεκριμένης παραγγελίας ενός αποδέκτη υπηρεσιών": σημαίνει υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.Στο παράρτημα Ι, περιέχεται ενδεικτικός κατάλογος των υπηρεσιών που δεν καλύπτονται από αυτόν τον ορισμό.Η παρούσα συμφωνία δεν εφαρμόζεται:- στις υπηρεσίες ραδιοφωνικών μεταδόσεων,- στις υπηρεσίες ραδιοτηλεοπτικών μεταδόσεων που καλύπτονται από το στοιχείο α) του άρθρου 1 της οδηγίας 89/552/EΟΚ(4)·γ) "τεχνική προδιαγραφή": η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.Ο ορισμός αυτός καλύπτει επίσης τις μεθόδους και διαδικασίες παραγωγής γεωργικών προϊόντων, δυνάμει του άρθρου 38 παράγραφος 1 της συνθήκης για την ίδρυση της Ευρωπαϊκής Κοινότητας,


text: προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων, όπως ορίζονται στο άρθρο 1 της οδηγίας 2001/83/EΚ(5), καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα·δ) "άλλη απαίτηση": απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του·ε) "κανόνας σχετικά με τις υπηρεσίες": απαίτηση γενικής φύσεως σχετικά με την πρόσβαση στις δραστηριότητες των υπηρεσιών, που περιγράφονται στο στοιχείο β), και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο στοιχείο.Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στη νομοθεσία της Ευρωπαϊκής Κοινότητας στον τομέα των τηλεπικοινωνιακών υπηρεσιών, όπως αυτές ορίζονται στην οδηγία 90/387/ΕΟΚ(6).Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στη νομοθεσία της Ευρωπαϊκής Κοινότητας στον τομέα των χρηματοπιστωτικών υπηρεσιών, σύμφωνα με την ενδεικτική απαρίθμηση των εν λόγω υπηρεσιών στο παράρτημα ΙΙ της παρούσας συμφωνίας.Με την εξαίρεση του άρθρου 11, η παρούσα συμφωνία δεν εφαρμόζεται στους κανόνες που εκδίδονται από ή για οργανωμένες αγορές κατά την έννοια της οδηγίας 93/22/ΕΟΚ(7), άλλες αγορές ή οργανισμούς που προσφέρουν συμψηφιστικές ή εκκαθαριστικές υπηρεσίες προς τις αγορές αυτές.Για τους σκοπούς του παρόντος ορισμού:- ένας κανόνας θεωρείται ότι αφορά ειδικά τις υπηρεσίες της κοινωνίας της πληροφορίας όταν, αν ληφθεί υπόψη η αιτιολογία και το κείμενό του, έχει συγκεκριμένο σκοπό και αντικείμενο, είτε εξ ολοκλήρου είτε σε επιμέρους διατάξεις, να ρυθμίσει, με σαφή και εύστοχο τρόπο, τις υπηρεσίες αυτές,- ένας κανόνας δεν θεωρείται ότι αφορά ειδικά τις υπηρεσίες της κοινωνίας της πληροφορίας όταν αφορά τις υπηρεσίες αυτές μόνο κατά συνεκδοχή ή κατά σύμπτωση·στ) "τεχνικός κανόνας": τεχνική προδιαγραφή ή άλλη απαίτηση ή κανόνας σχετικά με τις υπηρεσίες, συμπεριλαμβανομένων των οικείων διοικητικών διατάξεων η τήρηση των οποίων είναι υποχρεωτική, de jure ή de facto, για την εμπορία, την παροχή υπηρεσιών, την εγκατάσταση ενός φορέα παροχής υπηρεσιών ή τη χρήση σε ένα από τα κράτη μέλη της Ευρωπαϊκής Κοινότητας, εφεξής "κράτη μέλη", ή σε σημαντικό τμήμα του κράτους μέλους αυτού, ή στη Σλοβακική Δημοκρατία ή σε σημαντικό τμήμα του κράτους μέλους αυτού, καθώς επίσης και οι νομοθετικές, κανονιστικές και διοικητικές διατάξεις των κρατών μελών ή της Σλοβακικής Δημοκρατίας, εκτός από τα προβλεπόμενα στο άρθρο 12, που απαγορεύουν την κατασκευή, εισαγωγή, εμπορία ή χρήση ενός προϊόντος και την παροχή ή χρήση μιας υπηρεσίας ή την εγκατάσταση για την παροχή της υπηρεσίας αυτής.Τεχνικοί κανόνες de facto είναι ιδίως:- οι νομοθετικές, κανονιστικές ή διοικητικές διατάξεις ενός κράτους μέλους ή της Σλοβακικής Δημοκρατίας, οι οποίες παραπέμπουν είτε σε τεχνικές προδιαγραφές ή σε άλλες απαιτήσεις είτε σε κανόνες σχετικά με τις υπηρεσίες είτε σε επαγγελματικούς κώδικες ή κώδικες ορθής πρακτικής που με τη σειρά τους παραπέμπουν


text: σε τεχνικές προδιαγραφές ή σε άλλες απαιτήσεις ή κανόνες σχετικά με τις υπηρεσίες, η τήρηση των οποίων αποτελεί τεκμήριο συμβατότητας προς τις προδιαγραφές που καθορίζονται από τις εν λόγω νομοθετικές, κανονιστικές ή διοικητικές διατάξεις,- οι εκούσιες συμφωνίες στις οποίες η δημόσια αρχή είναι συμβαλλόμενο μέρος και οι οποίες αποσκοπούν στην τήρηση, προς το δημόσιο συμφέρον, των τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες. Εξαιρούνται οι συγγραφές υποχρεώσεων των δημοσίων συμβάσεων,- οι τεχνικές προδιαγραφές ή άλλες απαιτήσεις ή οι κανόνες περί υπηρεσιών, που συνδέονται με φορολογικά ή οικονομικά μέτρα και επηρεάζουν την κατανάλωση προϊόντων ή υπηρεσιών, ενθαρρύνοντας την τήρηση των τεχνικών αυτών προδιαγραφών ή άλλων απαιτήσεων ή κανόνων σχετικά με τις υπηρεσίες· εξαιρούνται οι τεχνικές προδιαγραφές ή άλλες απαιτήσεις ή οι κανόνες σχετικά με τις υπηρεσίες που έχουν σχέση με τα εθνικά συστήματα κοινωνικής ασφάλισης.Συμπεριλαμβάνονται οι τεχνικοί κανόνες που θέτουν οι ορισθείσες από τα κράτη μέλη υπηρεσίες και βρίσκονται σε κατάλογο(8) καταρτιζόμενο από την Επιτροπή των Ευρωπαϊκών Κοινοτήτων, η οποία στο εξής αποκαλείται "η Επιτροπή", στο πλαίσιο της επιτροπής του άρθρου 5 της οδηγίας 98/34/ΕΚ. H Σλοβακική Δημοκρατία καταρτίζει τέτοιο κατάλογο και τον διαβιβάζει στην Επιτροπή την πρώτη ημέρα του πρώτου μήνα που ακολουθεί τη θέση σε ισχύ της παρούσας συμφωνίας.Η τροποποίηση του καταλόγου αυτού γίνεται με την ίδια διαδικασία·ζ) "σχέδιο τεχνικού κανόνα": το κείμενο μιας τεχνικής προδιαγραφής ή άλλης απαίτησης ή ενός κανόνα σχετικά με τις υπηρεσίες, συμπεριλαμβανομένων των διοικητικών διατάξεων, που εκπονείται προκειμένου η τεχνική αυτή προδιαγραφή ή απαίτηση ή κανόνας σχετικά με τις υπηρεσίες να καθιερωθεί αμέσως ή εν τέλει ως τεχνικός κανόνας, και το οποίο, δεδομένου ότι βρίσκεται σε προπαρασκευαστικό στάδιο, μπορεί να υποστεί ουσιαστικές τροποποιήσεις.Άρθρο 2Η παρούσα συμφωνία δεν ισχύει για τα μέτρα που τα κράτη μέλη κρίνουν αναγκαία στο πλαίσιο της συνθήκης για την ίδρυση της Ευρωπαϊκής Κοινότητας ή που η Σλοβακική Δημοκρατία κρίνει αναγκαία για την προστασία του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα.Άρθρο 31. Με την επιφύλαξη του άρθρου 12, η Κοινότητα κοινοποιεί στη Σλοβακική Δημοκρατία κάθε σχέδιο τεχνικού κανόνα που της κοινοποιούν τα κράτη μέλη της. Όταν οι εν λόγω τεχνικοί κανόνες απλώς μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, η Κοινότητα απευθύνει στη Σλοβακική Δημοκρατία κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.2. Με την επιφύλαξη του άρθρου 12, η Σλοβακική Δημοκρατία κοινοποιεί ομοίως στην Κοινότητα κάθε σχέδιο τεχνικού κανόνα της. Εάν οι τεχνικοί αυτοί κανόνες απλώς μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, η Σλοβακική Δημοκρατία απευθύνει στην Κοινότητα κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.Άρθρο 4Το πλήρες κείμενο του κοινοποιούμενου σχεδίου τεχνικού κανόνα διατίθεται στη γλώσσα του πρωτοτύπου καθώς και πλήρως μεταφρασμένο σε


text: μια από τις επίσημες γλώσσες της Κοινότητας.Άρθρο 51. Εάν χρειασθεί, και εφόσον δεν έχει ήδη διαβιβασθεί με κάποια προηγούμενη γνωστοποίηση, κοινοποιείται ταυτοχρόνως το πλήρες κείμενο, στη γλώσσα του πρωτοτύπου, των βασικών νομοθετικών ή κανονιστικών διατάξεων που αφορούν κατά κύριο και άμεσο τρόπο τον τεχνικό κανόνα, εφόσον η γνώση του κειμένου αυτού είναι αναγκαία για να εκτιμηθούν οι επιπτώσεις του κοινοποιημένου σχεδίου τεχνικού κανόνα.2. Ειδικότερα, όταν το σχέδιο τεχνικού κανόνα αφορά τον περιορισμό της διάθεσης στο εμπόριο ή της χρήσης μιας χημικής ουσίας, ενός παρασκευάσματος ή ενός προϊόντος για λόγους δημόσιας υγείας και προστασίας των καταναλωτών ή του περιβάλλοντος, τα κράτη μέλη και η Σλοβακική Δημοκρατία γνωστοποιούν επίσης είτε περίληψη είτε, στο μέτρο που είναι διαθέσιμες οι σχετικές πληροφορίες, όλα τα χρήσιμα στοιχεία που αφορούν τη συγκεκριμένη ουσία, παρασκεύασμα ή προϊόν, καθώς και όσα αφορούν τα γνωστά και διαθέσιμα προϊόντα υποκατάστασης. Ομοίως, γνωστοποιούν τις αναμενόμενες επιπτώσεις του μέτρου στη δημόσια υγεία και την προστασία των καταναλωτών και του περιβάλλοντος, συνοδεύοντάς τα με ανάλυση των κινδύνων, διενεργούμενη, όπου συντρέχει λόγος, βάσει των γενικών αρχών αξιολόγησης του κινδύνου από χημικά προϊόντα, όπως προβλέπεται στο άρθρο 10 παράγραφος 4 του κανονισμού (ΕΟΚ) αριθ. 793/93(9), για την περίπτωση ήδη υφιστάμενης ουσίας ή στο άρθρο 3 παράγραφος 2 της οδηγίας 67/548/ΕΟΚ(10), για την περίπτωση νέας ουσίας.Άρθρο 6Τα κράτη μέλη και η Σλοβακική Δημοκρατία προβαίνουν σε νέα γνωστοποίηση του σχεδίου τεχνικού κανόνα υπό τους ανωτέρω όρους εφόσον επιφέρουν σημαντικές τροποποιήσεις στο σχέδιο αυτό με αποτέλεσμα να τροποποιείται σημαντικά το πεδίο εφαρμογής του, να συντομεύεται το αρχικά καθοριζόμενο χρονοδιάγραμμα εφαρμογής, να προστίθενται προδιαγραφές ή απαιτήσεις ή να καθίστανται πιο αυστηρές οι εν λόγω προδιαγραφές ή απαιτήσεις. Η διαβίβαση αυτών των γνωστοποιήσεων θα γίνεται σύμφωνα με τις διατάξεις του άρθρου 3.Άρθρο 7Κάθε συμβαλλόμενο μέρος μπορεί να ζητεί περαιτέρω πληροφορίες σχετικά με ένα σχέδιο τεχνικού κανόνα που κοινοποιείται σύμφωνα με την παρούσα συμφωνία.Άρθρο 81. Η Κοινότητα και η Σλοβακική Δημοκρατία μπορούν να διατυπώνουν παρατηρήσεις σχετικά με το γνωστοποιηθέν σχέδιο τεχνικού κανόνα. Οι παρατηρήσεις της Σλοβακικής Δημοκρατίας διαβιβάζονται στην Επιτροπή και οι παρατηρήσεις της Κοινότητας διαβιβάζονται από την Επιτροπή στη Σλοβακική Δημοκρατία.2. Τα κράτη μέλη και η Σλοβακική Δημοκρατία λαμβάνουν υπόψη, στο μέτρο του δυνατού, τις παρατηρήσεις αυτές, αργότερα, κατά την εκπόνηση του τεχνικού κανόνα.3. Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1 στοιχείο στ) δεύτερο εδάφιο τρίτη περίπτωση, οι παρατηρήσεις των συμβαλλόμενων μερών μπορούν να αφορούν μόνο τις πτυχές του μέτρου οι οποίες, ενδεχομένως, αποτελούν εμπόδιο για τις συναλλαγές ή, προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.4. Όταν εφαρμόζεται εξάμηνη περίοδος status quo, σύμφωνα με τους κανόνες που ορίζει η οδηγία 98/34/ΕΚ, η Επιτροπή ενημερώνει σχετικά τη Σλοβακική Δημοκρατία.Άρθρο 9Οι αρμόδιες αρχές των κρατών μελών και της Σλοβακικής Δημοκρατίας αναβάλλουν την έγκριση ενός κοινοποιηθέντος σχεδίου τεχνικού κανόνα για τρεις μήνες από την ημερομηνία παραλαβής από την Επιτροπή του κειμένου του σχεδίου τεχνικού κανόνα.Άρθρο 10Η περίοδος


text: status quo που αναφέρεται στο άρθρο 9 δεν εφαρμόζεται, εφόσον:- για επείγοντες λόγους που σχετίζονται με σοβαρή και απρόβλεπτη κατάσταση που αφορά την προστασία της δημόσιας υγείας ή την ασφάλεια, την προστασία των ζώων, τη διατήρηση των φυτών ή, για τους κανόνες σχετικά με τις υπηρεσίες, τη δημόσια τάξη και δη την προστασία των ανηλίκων, οι αρμόδιες αρχές υποχρεούνται να εκπονήσουν να εκπονήσει σε ιδιαίτερα σύντομη προθεσμία τεχνικούς κανόνες για να τους εγκρίνουν και να τους θέσουν σε εφαρμογή αμέσως, χωρίς να είναι δυνατές διαβουλεύσεις, ή- για επείγοντες λόγους που σχετίζονται με σοβαρή κατάσταση που αφορά την προστασία της ασφάλειας και της ακεραιότητας του χρηματοπιστωτικού συστήματος, και δη την προστασία των καταθετών, των επενδυτών και των ασφαλισμένων, οι αρμόδιες αρχές υποχρεούνται να εγκρίνουν και να θέσουν αμέσως σε εφαρμογή κανόνες σχετικούς με τις χρηματοπιστωτικές υπηρεσίες.Αναφέρονται οι λόγοι που δικαιολογούν το επείγον για τη λήψη των εν λόγω μέτρων. Η αιτιολόγηση του επείγοντος για τη λήψη των μέτρων αυτών γίνεται λεπτομερώς και με σαφήνεια, με ιδιαίτερη έμφαση στον απρόβλεπτο χαρακτήρα και τη σοβαρότητα του κινδύνου που παρουσιάζεται στις αρμόδιες αρχές, καθώς και την απόλυτη ανάγκη να ληφθούν άμεσα μέτρα για την αντιμετώπισή του.Άρθρο 111. Γνωστοποιείται επίσης το τελικό κείμενο στη γλώσσα του πρωτοτύπου του τεχνικού κανόνα.2. Οι διοικητικές ρυθμίσεις για τις προαναφερόμενες κοινοποιήσεις και γνωστοποιήσεις περιλαμβάνονται στο παράρτημα ΙΙΙ, της παρούσας συμφωνίας.Άρθρο 121. Τα άρθρα 3 έως 10 δεν εφαρμόζονται στις νομοθετικές, κανονιστικές ή διοικητικές διατάξεις των κρατών μελών και της Σλοβακικής Δημοκρατίας ή στις εκούσιες συμφωνίες με τις οποίες τα κράτη μέλη ή η Σλοβακική Δημοκρατία:- συμμορφώνονται, όσον αφορά τα κράτη μέλη, προς τις πράξεις αναγκαστικού χαρακτήρα της Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες, και, όσον αφορά τη Σλοβακική Δημοκρατία, προς τη μεταφορά στο εθνικό δίκαιο των πράξεων της Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες,- τηρούν, όσον αφορά τα κράτη μέλη, τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις υπηρεσίες στην Κοινότητα,- τηρούν, όσον αφορά τη Σλοβακική Δημοκρατία τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις υπηρεσίες στη Σλοβακική Δημοκρατία και στην Κοινότητα,- κάνουν χρήση των ρητρών διασφάλισης που προβλέπονται σε πράξεις αναγκαστικού χαρακτήρα της Κοινότητας,- εφαρμόζουν το άρθρο 8 παράγραφος 1 της οδηγίας 92/59/ΕΟΚ(11),- εκτελούν απλώς απόφαση του Δικαστηρίου των Ευρωπαϊκών Κοινοτήτων,- τροποποιούν απλώς έναν τεχνικό κανόνα κατά την έννοια του άρθρου 1 στοιχείο στ), κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών.2. Τα άρθρα 9 και 10 δεν εφαρμόζονται στις νομοθετικές, κανονιστικές και διοικητικές διατάξεις των κρατών μελών και της Σλοβακικής Δημοκρατίας που προβλέπουν απαγόρευση της παραγωγής, εφόσον δεν θέτουν εμπόδια στην ελεύθερη κυκλοφορία των εμπορευμάτων.3. Τα άρθρα 9 και 10 δεν εφαρμόζονται στις τεχνικές προδιαγραφές ή άλλες


text: απαιτήσεις ή στους κανόνες σχετικά με τις υπηρεσίες που αναφέρονται στο άρθρο 1 στοιχείο στ) δεύτερο εδάφιο τρίτη περίπτωση.Άρθρο 13Οι πληροφορίες που παρέχονται δυνάμει της παρούσας συμφωνίας θεωρούνται εμπιστευτικές εφόσον αυτό ζητηθεί. Ωστόσο, τόσο η Κοινότητα όσο και η Σλοβακική Δημοκρατία, μπορούν, λαμβάνοντας τις αναγκαίες προφυλάξεις, να ζητήσουν πραγματογνωμοσύνη από φυσικά ή νομικά πρόσωπα, που μπορούν να ανήκουν και στον ιδιωτικό τομέα.Άρθρο 141. Στο πλαίσιο της καθιερωμένης συνεργασίας μεταξύ εμπειρογνωμόνων της Κοινότητας και της Σλοβακικής Δημοκρατίας στον τομέα των τεχνικών εμποδίων στο εμπόριο, τα συμβαλλόμενα μέρη προβαίνουν σε τακτικές διαβουλεύσεις προκειμένου τόσο να εξασφαλίσουν την ικανοποιητική λειτουργία της διαδικασίας που ορίζεται στην παρούσα συμφωνία όσο και να ανταλλάξουν απόψεις για τις παρατηρήσεις που υποβλήθηκαν από οποιοδήποτε συμβαλλόμενο μέρος σχετικά με ένα σχέδιο τεχνικού κανόνα που κοινοποιήθηκε σύμφωνα με την παρούσα συμφωνία. Επιπλέον, με κοινή συναίνεση, τα συμβαλλόμενα μέρη μπορούν να πραγματοποιούν πρόσθετες ad hoc συνεδριάσεις προκειμένου να εξετάζουν ειδικές περιπτώσεις που παρουσιάζουν ιδιαίτερο ενδιαφέρον για οποιοδήποτε συμβαλλόμενο μέρος.2. H Σλοβακική Δημοκρατία ορίζει εμπειρογνώμονα ο οποίος την εκπροσωπεί στις συνεδριάσεις της επιτροπής, που ιδρύθηκε δυνάμει του άρθρου 5 της οδηγίας 98/34/ΕΚ, μέρος "υπηρεσίες της κοινωνίας της πληροφορίας" και "τεχνικοί κανόνες". Ο εμπειρογνώμονας πρέπει να είναι μέλος των κρατικών υπηρεσιών της Σλοβακικής Δημοκρατίας· δεν έχει δικαίωμα ψήφου.3. Η Επιτροπή γνωστοποιεί, εν ευθέτω χρόνω, στον εμπειρογνώμονα τις ημερομηνίες των συνεδριάσεων και τα θέματα της ημερήσιας διάταξης της επιτροπής. Η Επιτροπή διαβιβάζει τις σχετικές πληροφορίες στον εμπειρογνώμονα.4. Με πρωτοβουλία του προέδρου της, η επιτροπή μπορεί να συνεδριάζει απόντος του εμπειρογνώμονα που εκπροσωπεί τη Σλοβακική Δημοκρατία. Σ' αυτή την περίπτωση, η Σλοβακική Δημοκρατία ενημερώνεται σχετικά.Άρθρο 15Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος της Σλοβακικής Δημοκρατίας.Άρθρο 16Η παρούσα συμφωνία τίθεται σε ισχύ την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη θα έχουν ανταλλάξει διακοινώσεις σχετικά με την ολοκλήρωση των αντίστοιχων διαδικασιών τους για την έναρξη ισχύος της παρούσας συμφωνίας.Άρθρο 17Η παρούσα συμφωνία λήγει την ημερομηνία προσχώρησης της Σλοβακικής Δημοκρατίας στην Ευρωπαϊκή Ένωση.Άρθρο 18Η παρούσα συμφωνία συντάσσεται σε δύο πρωτότυπα στην αγγλική, γαλλική, γερμανική δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και σλοβακική γλώσσα, και όλα τα κείμενα είναι εξίσου αυθεντικά.Hecho en Bruselas, el dieciocho de febrero de dos mil cuatro.Udfærdiget i Bruxelles den attende februar to tusind og fire.Geschehen zu Brüssel am achtzehnten Februar zweitausendundvier.Έγινε στις Βρυξέλλες, στις δέκα οκτώ Φεβρουαρίου δύο χιλιάδες τέσσερα.Done at Brussels on the eighteenth day of February in the year two thousand and four.Fait à Bruxelles, le dix-huit février deux mille quatre.Fatto a Bruxelles, addì diciotto febbraio duemilaquattro.Gedaan te Brussel, de achttiende februari tweeduizendvier.Feito em Bruxelas, em dezoito de Fevereiro de dois mil e quatro.Tehty Brysselissä kahdeksantenatoista päivänä helmikuuta vuonna kaksituhattaneljä.Som skedde i Bryssel den artonde februari tjugohundrafyra.Dané v Bruseli, osemnásteho februára dvetisíc styri.Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade


text: EuropeiaEuroopan yhteisön puolestaPå Europeiska gemenskapens vägnar>PIC FILE= "L_2004117EL.005401.TIF">za Slovenskú republiku>PIC FILE= "L_2004117EL.005402.TIF">(1) ΕΕ L 359 της 31.12.1994, σ. 2.(2) Οδηγία 98/34/EΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών (ΕΕ L 204 της 21.7.1998, σ. 37)· οδηγία όπως τροποποιήθηκε από την οδηγία 98/48/EΚ (ΕΕ L 217 της 5.8.1998, σ. 18).(3) ΕΕ L 120 της 15.5.2003, σ. 41.(4) Οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298 της 17.10.1989, σ. 23)· οδηγία όπως τροποποιήθηκε τελευταία από την οδηγία 97/36/EΚ (ΕΕ L 202 της 30.7.1997, σ. 60).(5) Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311 της 28.11.2001, σ. 67)· οδηγία όπως τροποποιήθηκε τελευταία από την οδηγία 2002/98/ΕΚ (ΕΕ L 33 της 8.2.2003, σ. 30).(6) Οδηγία 90/387/ΕΟΚ του Συμβουλίου, της 28ης Ιουνίου 1990, για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (ΕΕ L 192 της 24.7.1990, σ. 1)· οδηγία όπως τροποποιήθηκε από την οδηγία 97/51/ΕΚ (ΕΕ L 295 της 29.10.1997, σ. 23).(7) Οδηγία 93/22/ΕΟΚ του Συμβουλίου, της 10ης Μαΐου 1993, σχετικά με τις επενδυτικές υπηρεσίες στον τομέα των κινητών αξιών (EE L 141 της 11.6.1993, σ. 27)· οδηγία όπως τροποποιήθηκε από την οδηγία 2002/87/ΕΚ (ΕΕ L 35 της 11.2.2003, σ. 1).(8) ΕΕ C 23 της 27.1.2000, σ. 3.(9) Κανονισμός (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (ΕΕ L 84 της 5.4.1993, σ. 1).(10) Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (ΕΕ 196 της 16.8.1967, σ. 1)· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).(11) Οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (ΕΕ L 228 της 11.8.1992, σ. 24).ΠΑΡΑΡΤΗΜΑ IΕνδεικτικός κατάλογος υπηρεσιών που δεν καλύπτονται από τον ορισμό του άρθρου 1 στοιχείο β)1. Υπηρεσίες που δεν παρέχονται "εξ αποστάσεως"Υπηρεσίες που παρέχονται παρουσία του παρέχοντος και του αποδέκτη, ακόμη και όταν προϋποθέτουν την χρησιμοποίηση ηλεκτρονικών συσκευών:α) εξετάσεις ή θεραπεία σε ιατρείο με χρησιμοποίηση ηλεκτρονικού εξοπλισμού αλλά παρουσία του ασθενούς·β) αναδίφηση ηλεκτρονικού καταλόγου μέσα σε κατάστημα παρουσία του πελάτη·γ) κράτηση αεροπορικού εισιτηρίου μέσω δικτύου υπολογιστών σε γραφείο ταξιδίων παρουσία του πελάτη·δ) διάθεση ηλεκτρονικών παιχνιδιών σε χώρο αναψυχής παρουσία του χρήστη.2. Υπηρεσίες που δεν παρέχονται "με ηλεκτρονικά μέσα"Υπηρεσίες που έχουν υλικό περιεχόμενο, έστω και εάν παρέχονται μέσω ηλεκτρονικών συσκευών:α) αυτόματη έκδοση τίτλων (χαρτονομισμάτων, σιδηροδρομικών εισιτηρίων)·β) πρόσβαση στα οδικά δίκτυα, στους χώρους στάθμευσης κ.λπ., με αντίτιμο ακόμη και αν στην είσοδο ή/και στην έξοδο παρεμβαίνουν ηλεκτρονικές συσκευές για να ελέγξουν την πρόσβαση ή/και να εξασφαλίσουν την ορθή


text: πληρωμή.Υπηρεσίες "οff-line": διανομή CD-ROM ή λογισμικού σε δισκέτες.Υπηρεσίες που δεν παρέχονται μέσω ηλεκτρονικών συστημάτων απογραφής και επεξεργασίας δεδομένων:α) υπηρεσίες φωνητικής τηλεφωνίας·β) υπηρεσίες φαξ/τέλεξ·γ) υπηρεσίες που παρέχονται μέσω φωνητικής τηλεφωνίας ή φαξ·δ) ιατρικές υπηρεσίες μέσω τηλεφώνου/φαξ·ε) νομικές υπηρεσίες μέσω τηλεφώνου/φαξ·στ) άμεση εμπορία μέσω τηλεφώνου/φαξ.3. Υπηρεσίες που δεν παρέχονται "κατόπιν προσωπικής επιλογής αποδέκτου υπηρεσιών"Υπηρεσίες που παρέχονται με τη διαβίβαση δεδομένων χωρίς συγκεκριμένη παραγγελία και προορίζονται για τα ταυτόχρονη παραλαβή από απεριόριστο αριθμό αποδεκτών (μετάδοση "από ένα σημείο σε πολλά σημεία"):α) υπηρεσίες ραδιοτηλεοπτικής μετάδοσης (συμπεριλαμβανομένων των "βίντεο σχεδόν à la carte"), σύμφωνα με το άρθρο 1 στοιχείο α) της οδηγίας 89/552/ΕΟΚ·β) υπηρεσίες ραδιοφωνικών μεταδόσεων·γ) (οπτικοακουστική) τηλεκειμενογραφία (teletext).ΠΑΡΑΡΤΗΜΑ IIΕνδεικτικός κατάλογος χρηματοπιστωτικών υπηρεσιών που καλύπτονται από τον ορισμό του άρθρου 1 στοιχείο ε)- Επενδυτικές υπηρεσίες- Συναλλαγές ασφάλισης και αντασφάλισης- Τραπεζικές υπηρεσίες- Συναλλαγές που έχουν σχέση με συνταξιοδοτικά ταμεία- Υπηρεσίες που αφορούν συναλλαγές επί προθεσμία ή προαιρέσει.Αυτές οι υπηρεσίες περιλαμβάνουν ιδίως:α) τις επενδυτικές υπηρεσίες που αναφέρονται στο παράρτημα της οδηγίας 93/22/ΕΟΚ· τις υπηρεσίες οργανισμών συλλογικών επενδύσεων·β) τις υπηρεσίες που εξαρτώνται από δραστηριότητες υπέρ των οποίων ισχύει αμοιβαία αναγνώριση και οι οποίες αναφέρονται στο παράρτημα της οδηγίας 2000/12/ΕΚ(1)·γ) τις συναλλαγές που εξαρτώνται από δραστηριότητες ασφάλισης και αντασφάλισης, και οι οποίες αναφέρονται:- στο άρθρο 1 της οδηγίας 73/239/ΕΟΚ(2),- στο παράρτημα της οδηγίας 79/267/ΕΟΚ(3),- στην οδηγία 64/225/ΕΟΚ(4),- στις οδηγίες 92/49/ΕΟΚ(5) και 92/96/ΕΟΚ(6).(1) Οδηγία 2000/12/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, σχετικά με την ανάληψη και την άσκηση δραστηριότητας πιστωτικών ιδρυμάτων (ΕΕ L 126 της 26.5.2000, σ. 1)· οδηγία όπως τροποποιήθηκε από την οδηγία 2002/87/ΕΚ.(2) Πρώτη οδηγία 73/239/ΕΟΚ του Συμβουλίου, της 24ης Ιουλίου 1973, περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη δραστηριότητος πρωτασφαλίσεως, εκτός της ασφαλίσεως ζωής, και την άσκηση αυτής (ΕΕ L 228 της 16.8.1973, σ. 3)· οδηγία όπως τροποποιήθηκε τελευταία από την οδηγία 2002/87/ΕΚ.(3) Πρώτη οδηγία 79/267/ΕΟΚ του Συμβουλίου, της 5ης Μαρτίου 1979, περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη της δραστηριότητος της πρωτασφαλίσεως ζωής και την άσκηση αυτής (ΕΕ L 63 της 13.3.1979, σ. 1)· οδηγία όπως τροποποιήθηκε τελευταία από την οδηγία 2002/87/ΕΚ.(4) Οδηγία 64/225/ΕΟΚ του Συμβουλίου, της 25ης Φεβρουαρίου 1964, περί καταργήσεως των περιορισμών στο δικαίωμα εγκαταστάσεως και στην ελεύθερη παροχή υπηρεσιών στον τομέα της αντασφαλίσεως και της αντεκχωρήσεως (ΕΕ 56 της 4.4.1964, σ. 878/64)· οδηγία όπως τροποποιήθηκε από την πράξη προσχώρησης του 1973.(5) Οδηγία 92/49/ΕΟΚ του Συμβουλίου, της 18ης Ιουνίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας ζωής (ΕΕ L 228 της 11.8.1992, σ. 1)· οδηγία όπως τροποποιήθηκε τελευταία από την οδηγία 2002/87/ΕΚ.(6) Οδηγία 92/96/ΕΟΚ του Συμβουλίου, της 10ης Νοεμβρίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής (ΕΕ L 360 της 9.12.1992, σ. 1)· οδηγία όπως τροποποιήθηκε τελευταία από την οδηγία 2002/87/ΕΚ.ΠΑΡΑΡΤΗΜΑ IIIΣύμφωνα με το άρθρο 11 παράγραφος 2 της συμφωνίας, θεωρούνται απαραίτητες οι ακόλουθες γνωστοποιήσεις με ηλεκτρονικά μέσα:1. δελτία κοινοποίησης. Μπορούν να γνωστοποιούνται πριν ή μαζί με τη διαβίβαση του πλήρους κειμένου·2. το πλήρες κείμενο του κοινοποιηθέντος σχεδίου τεχνικού κανόνα·3. βεβαίωση παραλαβής


text: του σχεδίου κειμένου, που περιέχει, μεταξύ άλλων, τη σχετική ημερομηνία λήξης της περιόδου status quo·4. μηνύματα αίτησης συμπληρωματικών πληροφοριών·5. απαντήσεις σε αιτήσεις για συμπληρωματικές πληροφορίες·6. παρατηρήσεις·7. αιτήσεις για ad hoc συνεδριάσεις·8. απαντήσεις στις αιτήσεις για ad hoc συνεδριάσεις·9. αιτήσεις για τελικά κείμενα·10. πληροφόρηση περί του ότι έχει ζητηθεί η αναφερόμενη στο άρθρο 8 παράγραφος 4 εξάμηνη περίοδος status quo.Οι ακόλουθες γνωστοποιήσεις μπορούν, προς το παρόν, να διαβιβάζονται με φαξ· ωστόσο, προτιμούνται τα ηλεκτρονικά μέσα:11. τα βασικά νομοθετικά κείμενα ή κανονιστικές διατάξεις·12. το τελικό κείμενο.Οι λεπτομέρειες των διοικητικών ρυθμίσεων σχετικά με τις γνωστοποιήσεις συμφωνούνται από κοινού από τα συμβαλλόμενα μέρη.


text:
 8.12.2021
 EL
 Επίσημη Εφημερίδα της Ευρωπαϊκής Ένωσης
 L 439/3
 ΣΥΜΦΩΝΙΑ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΗΣ ΜΑΥΡΙΤΑΝΙΑΣ
 Η ΕΥΡΩΠΑΪΚΗ ΕΝΩΣΗ,
 στο εξής «Ένωση», και
 Η ΙΣΛΑΜΙΚΗ ΔΗΜΟΚΡΑΤΙΑ ΤΗΣ ΜΑΥΡΙΤΑΝΙΑΣ,
 στο εξής «Μαυριτανία»,
 στο εξής συλλογικά «Μέρη» και μεμονωμένα «Μέρος»,
 ΕΚΤΙΜΩΝΤΑΣ τις στενές σχέσεις συνεργασίας μεταξύ της Ένωσης και της Μαυριτανίας, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της ευρωπαϊκής κοινότητας και των κρατών μελών αυτής, αφετέρου (1), όπως τροποποιήθηκε τελευταία («συμφωνία της Κοτονού») ή της συμφωνίας μεταξύ της Ένωσης και των χωρών της Αφρικής, της Καραϊβικής και του Ειρηνικού («χώρες ΑΚΕ») που θα διαδεχθεί τη συμφωνία της Κοτονού από την ημερομηνία της προσωρινής εφαρμογής ή της έναρξης ισχύος της, καθώς και την κοινή επιθυμία τους να ενισχύσουν τις σχέσεις αυτές·
 ΠΡΟΣΗΛΩΜΕΝΕΣ στην αυστηρή τήρηση του διεθνούς δικαίου και των θεμελιωδών ανθρωπίνων δικαιωμάτων, με ταυτόχρονη διασφάλιση των αμοιβαίων οφελών των Μερών·
 ΕΧΟΝΤΑΣ ΥΠΟΨΗ τις διατάξεις της σύμβασης των Ηνωμένων Εθνών για το Δίκαιο της Θάλασσας (CNUDM) που συνήφθη στο Montego Bay το 1982·
 ΕΧΟΝΤΑΣ ΕΠΙΓΝΩΣΗ της σημασίας των αρχών που ορίζονται στον Κώδικα Δεοντολογίας για την υπεύθυνη αλιεία που εγκρίθηκε στη διάσκεψη του Οργανισμού Τροφίμων και Γεωργίας (FAO) το 1995·
 ΑΝΑΓΝΩΡΙΖΟΝΤΑΣ τη σημασία της συμφωνίας του FAO σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης (ΠΛΑ) αλιείας, και ΑΠΟΦΑΣΙΣΜΕΝΕΣ να λάβουν τα αναγκαία μέτρα για την αποτελεσματική εφαρμογή της·
 ΑΠΟΦΑΣΙΣΜΕΝΕΣ να εφαρμόσουν τις αποφάσεις και τις συστάσεις των συναφών περιφερειακών οργανώσεων διαχείρισης αλιείας (ΠΟΔΑ) στις οποίες συμμετέχουν τα Μέρη·
 ΕΠΙΘΥΜΩΝΤΑΣ, για τον σκοπό αυτό, να συνεκτιμήσουν τις διαθέσιμες σχετικές επιστημονικές γνωμοδοτήσεις και τα συναφή σχέδια διαχείρισης που έχουν εγκριθεί από τις αρμόδιες ΠΟΔΑ, για την εξασφάλιση της περιβαλλοντικής βιωσιμότητας των αλιευτικών δραστηριοτήτων και την προώθηση της διακυβέρνησης των ωκεανών σε διεθνές επίπεδο·
 ΑΠΟΦΑΣΙΣΜΕΝΕΣ, για τον σκοπό αυτό, να καθιερώσουν διάλογο, ιδίως όσον αφορά τη διακυβέρνηση της αλιείας, την καταπολέμηση της παράνομης, λαθραίας και άναρχης αλιείας, τον έλεγχο, την παρακολούθηση και την επιτήρηση των αλιευτικών δραστηριοτήτων·
 ΕΠΙΘΥΜΩΝΤΑΣ να διασφαλίσουν ότι η πρόσβαση στην αλιευτική ζώνη θα βασίζεται στη δραστηριότητα των σκαφών της ΕΕ και ότι η ΕΕ θα αποκτά προσαρμοσμένο μερίδιο των πλεοναζόντων αλιευτικών πόρων, στο πλαίσιο των ίδιων τεχνικών όρων αλιείας που ισχύουν για όλους τους στόλους·
 ΠΕΠΕΙΣΜΕΝΕΣ ότι η σύμπραξη αυτή πρέπει να βασίζεται στη συμπληρωματικότητα των δράσεων οι οποίες εκτελούνται, είτε από κοινού είτε από κάθε συμβαλλόμενο μέρος χωριστά, κατά τρόπο που διασφαλίζει τη συνοχή και τη συνέργεια των προσπαθειών·
 ΑΠΟΦΑΣΙΣΜΕΝΕΣ, στο πλαίσιο της τομεακής αλιευτικής πολιτικής της Μαυριτανίας, να προωθήσουν την εταιρική σχέση, με στόχο ιδίως να προσδιορίσουν τα καταλληλότερα μέσα που θα διασφαλίσουν ότι η πολιτική αυτή εφαρμόζεται αποτελεσματικά και ότι οι οικονομικοί παράγοντες και η κοινωνία των πολιτών συμμετέχουν στη διαδικασία·
 ΕΠΙΘΥΜΩΝΤΑΣ να καθορίσουν τους όρους και τις συνθήκες πρόσβασης των σκαφών της Ένωσης στην αλιευτική ζώνη, λαμβανομένης υπόψη της αλιευτικής ικανότητας των στόλων που αλιεύουν στην αλιευτική


text:
ζώνη, με ιδιαίτερη προσοχή στην αλληλοεπικαλυπτόμενη και άκρως μεταναστευτική φύση ορισμένων ειδών·
 ΕΧΟΝΤΑΣ ΕΠΙΓΝΩΣΗ του ρόλου που διαδραματίζει ο τομέας της θαλάσσιας αλιείας, συμπεριλαμβανομένων και των συναφών προς αυτήν κλάδων, για την οικονομική και κοινωνική ανάπτυξη της Μαυριτανίας καθώς και για ορισμένες περιοχές της Ένωσης·
 ΑΠΟΦΑΣΙΣΜΕΝΕΣ να επιδοθούν σε στενότερη οικονομική και κοινωνική συνεργασία για τη δημιουργία και την ενίσχυση βιώσιμης αλιείας και για τη συμβολή στη βελτίωση της διακυβέρνησης των ωκεανών, μεταξύ άλλων με την ενίσχυση των επενδύσεων των επιχειρήσεων των Μερών και σε σχέση με τους αναπτυξιακούς στόχους της Μαυριτανίας,
 ΣΥΜΦΩΝΟΥΝ ΤΑ ΑΚΟΛΟΥΘΑ:
 ΓΕΝΙΚΕΣ ΔΙΑΤΑΞΕΙΣ
 ΑΡΘΡΟ 1
 Ορισμοί
 Για τους σκοπούς της παρούσας συμφωνίας ισχύουν οι ακόλουθοι ορισμοί:
 α)
 «μαυριτανικές αρχές»: το Υπουργείο αλιείας και ναυτιλιακής οικονομίας·
 β)
 «αρχές της Ένωσης»: η Ευρωπαϊκή Επιτροπή·
 γ)
 «παρούσα συμφωνία»: η παρούσα συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας, το πρωτόκολλο για την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας, τα παραρτήματα και τα προσαρτήματά του·
 δ)
 «αλιευτική δραστηριότητα»: η αναζήτηση αλιευμάτων, η ρίψη, η πόντιση, η έλξη και η ανάσυρση αλιευτικών εργαλείων και αλιευμάτων επί του σκάφους, η μεταφόρτωση, η διατήρηση και η μεταποίηση επί του σκάφους, η μεταβίβαση, ο εγκλωβισμός, η πάχυνση και η εκφόρτωση ιχθύων και αλιευτικών προϊόντων·
 ε)
 «αλιευτικό σκάφος»: οποιοδήποτε σκάφος, το οποίο είναι εξοπλισμένο για την εμπορική εκμετάλλευση έμβιων βιολογικών πόρων της θάλασσας·
 στ)
 «σκάφος της Ένωσης»: κάθε αλιευτικό σκάφος που φέρει τη σημαία κράτους μέλους της Ένωσης και είναι νηολογημένο στην Ένωση·
 ζ)
 «πλοιοκτήτης»: κάθε πρόσωπο, που φέρει τη νομική ευθύνη για το αλιευτικό σκάφος το οποίο ελέγχει και διαχειρίζεται·
 η)
 «αλιευτική ζώνη»: ύδατα που υπάγονται στην κυριαρχία ή τη δικαιοδοσία της Ισλαμικής Δημοκρατίας της Μαυριτανίας. Η αλιευτική δραστηριότητα των σκαφών της Ένωσης όπως προβλέπεται στην παρούσα συμφωνία ασκείται αποκλειστικά στις ζώνες στις οποίες επιτρέπεται η αλιεία σύμφωνα με τη νομοθεσία της Μαυριτανίας. Ο ορισμός αυτός δεν θίγει τις ενδεχόμενες διαπραγματεύσεις σχετικά με την οριοθέτηση των θαλασσίων ζωνών των παράκτιων κρατών που συνορεύουν με την αλιευτική ζώνη και γενικότερα τα δικαιώματα τρίτων χωρών·
 θ)
 «ζώνη διαχείρισης»: η ζώνη δραστηριότητας που ορίζεται από τις γεωγραφικές συντεταγμένες, τα εργαλεία που δύνανται να χρησιμοποιηθούν ή τα επιτρεπόμενα είδη·
 ι)
 «άδεια αλιείας»: άδεια αλιείας χορηγούμενη σε αλιευτικό σκάφος της Ένωσης από τις αρχές της Μαυριτανίας, η οποία του παρέχει το δικαίωμα να ασκεί αλιευτικές δραστηριότητες στην αλιευτική ζώνη·
 ια)
 «απόθεμα»: έμβιος θαλάσσιος πόρος που απαντάται σε δεδομένη ζώνη·
 ιβ)
 «αλιευτικά προϊόντα»: οι υδρόβιοι οργανισμοί που προκύπτουν από αλιευτική δραστηριότητα·
 ιγ)
 «προϊόντα υδατοκαλλιέργειας»: υδρόβιοι οργανισμοί που προκύπτουν από δραστηριότητα υδατοκαλλιέργειας, σε οποιοδήποτε στάδιο της ζωής τους ή τα προϊόντα που προέρχονται από αυτούς·
 ιδ)
 «τομέας της αλιείας»: ο τομέας της οικονομίας που περιλαμβάνει όλες τις δραστηριότητες παραγωγής, μεταποίησης και εμπορίας των προϊόντων αλιείας και υδατοκαλλιέργειας·
 ιε)
 «αλιευτική δυνατότητα»: ποσοτικοποιημένο νόμιμο δικαίωμα αλίευσης, το οποίο εκφράζεται με βάση τα αλιεύματα ή τον αριθμό σκαφών·
 ιστ)
 «βιώσιμη αλιεία»: η αλιεία που είναι σύμφωνη με τους στόχους και τις αρχές


text:
που κατοχυρώνονται στον κώδικα δεοντολογίας για την υπεύθυνη αλιεία που εγκρίθηκε στη διάσκεψη του FAO του 1995.
 ΑΡΘΡΟ 2
 Αντικείμενο
 Η παρούσα συμφωνία καθορίζει ένα πλαίσιο νομικής, περιβαλλοντικής, οικονομικής και κοινωνικής διακυβέρνησης για τις αλιευτικές δραστηριότητες που ασκούνται από τα σκάφη της Ένωσης, το οποίο περιλαμβάνει συγκεκριμένα:
 α)
 τους όρους υπό τους οποίους τα σκάφη της Ένωσης μπορούν να ασκούν αλιευτικές δραστηριότητες στην αλιευτική ζώνη·
 β)
 την οικονομική και χρηματοδοτική συνεργασία στον τομέα της αλιείας, με σκοπό τη σύναψη εταιρικής σχέσης στον τομέα της αλιείας και την ενίσχυση της διακυβέρνησης των ωκεανών·
 γ)
 τη διοικητική συνεργασία για την υλοποίηση της χρηματικής αντιπαροχής που ορίζεται στο άρθρο 13 παράγραφος 2 σημεία β) και γ)·
 δ)
 την επιστημονική και τεχνική συνεργασία με σκοπό τη διασφάλιση της βιώσιμης εκμετάλλευσης των αλιευτικών πόρων στην αλιευτική ζώνη, καθώς και την ανάπτυξη του σχετικού τομέα·
 ε)
 τη συνεργασία όσον αφορά τα μέτρα ελέγχου και επιτήρησης για την αστυνόμευση των δραστηριοτήτων στην αλιευτική ζώνη, με στόχο τη διασφάλιση της τήρησης των ισχυόντων κανόνων και την αποτελεσματική διατήρηση και διαχείριση των αλιευτικών δραστηριοτήτων, ιδίως για την καταπολέμηση της παράνομης, λαθραίας και άναρχης αλιείας.
 ΑΡΘΡΟ 3
 Αρχές και στόχοι όσον αφορά την εφαρμογή της παρούσας συμφωνίας
 1. Τα Μέρη αναλαμβάνουν τη δέσμευση να προάγουν τη βιώσιμη αλιεία στην αλιευτική ζώνη με βάση την αρχή της μη διακριτικής μεταχείρισης των διαφόρων στόλων που αλιεύουν στην εν λόγω ζώνη.
 2. Οι μαυριτανικές αρχές δεσμεύονται να διασφαλίζουν ότι η πρόσβαση στην αλιευτική ζώνη θα βασίζεται στη δραστηριότητα του αλιευτικού στόλου της Ένωσης. Η Μαυριτανία μεριμνά ώστε ο στόλος της Ένωσης να αποκτά επαρκές μερίδιο των πλεοναζόντων αλιευτικών πόρων. Ο στόλος της Ένωσης τυγχάνει των ίδιων τεχνικών όρων αλιείας και πρόσβασης που ισχύουν για όλους τους στόλους.
 3. Για λόγους διαφάνειας, η Μαυριτανία αναλαμβάνει την υποχρέωση να δημοσιοποιεί και να ανταλλάσσει πληροφορίες σχετικά με κάθε συμφωνία η οποία παραχωρεί άδεια σε ξένα σκάφη στην αλιευτική ζώνη και σχετικά με την αντίστοιχη αλιευτική προσπάθεια, ιδίως όσον αφορά τον αριθμό αδειών αλιείας που εκδόθηκαν, τα δηλωθέντα αλιεύματα και τις επιτρεπόμενες αλιευτικές ζώνες.
 4. Τα Μέρη συμφωνούν τα σκάφη της Ένωσης να αλιεύουν μόνο πλεονάσματα των επιτρεπόμενων αλιευμάτων, όπως αναφέρονται στο άρθρο 62 παράγραφοι 2 και 3 της UNCLOS και προσδιορίζονται, με σαφήνεια και διαφάνεια, βάσει των διαθέσιμων επιστημονικών γνωμοδοτήσεων και των συναφών πληροφοριών που ανταλλάσσουν τα Μέρη σχετικά με τη συνολική αλιευτική προσπάθεια, όσον αφορά τα επηρεαζόμενα αποθέματα, όλων των στόλων που δραστηριοποιούνται στην αλιευτική ζώνη.
 5. Σε ό,τι αφορά τα αλληλοεπικαλυπτόμενα ή τα άκρως μεταναστευτικά αποθέματα ιχθύων, τα Μέρη θα λαμβάνουν δεόντως υπόψη τις επιστημονικές εκτιμήσεις που εκπονούνται σε περιφερειακό επίπεδο, καθώς και τα μέτρα διατήρησης και διαχείρισης που λαμβάνονται από τις αρμόδιες ΠΟΔΑ, για τον καθορισμό των προσβάσιμων πόρων.
 6. Τα Μέρη δεσμεύονται να εφαρμόσουν την παρούσα συμφωνία σύμφωνα με το άρθρο 9 της συμφωνίας της Κοτονού ή το αντίστοιχο άρθρο της συμφωνίας μεταξύ της Ευρωπαϊκής Ένωσης και των χωρών ΑΚΕ που θα διαδεχθεί τη συμφωνία της Κοτονού από την ημερομηνία της προσωρινής εφαρμογής ή της έναρξης ισχύος της, τις δημοκρατικές αρχές του


text:
κράτους δικαίου, καθώς και το θεμελιώδες στοιχείο της χρηστής διακυβέρνησης.
 7. Τα Μέρη αναλαμβάνουν, προς το κοινό τους συμφέρον, την υποχρέωση να καθιερώσουν εκ τους σύνεγγυς διάλογο, να διευκολύνουν τις διαβουλεύσεις και να αλληλοενημερώνονται ιδίως για την υλοποίηση της τομεακής αλιευτικής πολιτικής και της διακυβέρνησης των ωκεανών.
 8. Τα Μέρη διαβουλεύονται μεταξύ τους πριν από τη λήψη οποιασδήποτε απόφασης που θα μπορούσε να έχει επιπτώσεις στις δραστηριότητες των σκαφών της Ένωσης δυνάμει της παρούσας συμφωνίας.
 9. Τα Μέρη δεσμεύονται να διασφαλίζουν ότι η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία θα εφαρμόζεται αυτοδικαίως σε όλους τους ναυτικούς που έχουν ναυτολογηθεί στα σκάφη της Ένωσης, ιδίως όσον αφορά την ελευθερία του συνεταιρίζεσθαι, τις συλλογικές διαπραγματεύσεις των εργαζομένων και την κατάργηση των διακρίσεων σε θέματα απασχόλησης και άσκησης του επαγγέλματος.
 10. Τα Μέρη συνεργάζονται επίσης στη διενέργεια εκ των προτέρων, παράλληλων και εκ των υστέρων αξιολογήσεων, για τα μέτρα, τα προγράμματα και τις ενέργειες που υλοποιούνται βάσει της παρούσας συμφωνίας.
 ΑΡΘΡΟ 4
 Πρόσβαση των σκαφών της Ένωσης στην αλιευτική ζώνη
 Οι μαυριτανικές αρχές δεσμεύονται να επιτρέπουν στα σκάφη της Ένωσης να ασκούν αλιευτικές δραστηριότητες στην αλιευτική ζώνη σύμφωνα με την παρούσα συμφωνία.
 ΑΡΘΡΟ 5
 Όροι άσκησης των αλιευτικών δραστηριοτήτων και ρήτρα αποκλειστικότητας
 1. Τα σκάφη της Ένωσης μπορούν να αλιεύουν στην αλιευτική ζώνη, μόνο εφόσον διαθέτουν άδεια αλιείας που έχει εκδοθεί στο πλαίσιο της παρούσας συμφωνίας. Οποιαδήποτε αλιευτική δραστηριότητα εκτός του πλαισίου της παρούσας συμφωνίας απαγορεύεται.
 2. Οι μαυριτανικές αρχές δεν χορηγούν άδειες αλιείας σε σκάφη της Ένωσης πλην εκείνων δυνάμει της παρούσας συμφωνίας. Η έκδοση άδειας αλιείας σε σκάφη της Ένωσης εκτός του πλαισίου της παρούσας συμφωνίας, ιδίως με τη μορφή απευθείας αδειών, απαγορεύεται.
 3. Η διαδικασία έκδοσης άδειας αλιείας για ένα σκάφος, τα εφαρμοστέα τέλη και ο τρόπος πληρωμής από τον πλοιοκτήτη καθορίζονται στο πρωτόκολλο της παρούσας συμφωνίας, στα παραρτήματά του και στα προσαρτήματά του.
 4. Τα Μέρη εξασφαλίζουν την ορθή εφαρμογή αυτών των όρων και λεπτομερειών μέσω της κατάλληλης διοικητικής συνεργασίας των οικείων αρμοδίων αρχών.
 ΑΡΘΡΟ 6
 Εφαρμοστέες νομοθετικές και κανονιστικές διατάξεις για τις αλιευτικές δραστηριότητες
 1. Προκειμένου να εξασφαλιστεί ένα κανονιστικό πλαίσιο για τη βιώσιμη αλιεία, τα σκάφη της Ένωσης που δραστηριοποιούνται στην αλιευτική ζώνη τηρούν τις νομοθετικές και κανονιστικές διατάξεις που διέπουν τις αλιευτικές δραστηριότητες της Μαυριτανίας στην αλιευτική ζώνη, εκτός εάν ορίζεται διαφορετικά στην παρούσα συμφωνία. Οι μαυριτανικές αρχές κοινοποιούν στις αρχές της Ένωσης τις εφαρμοστέες νομοθετικές και κανονιστικές διατάξεις το αργότερο ένα μήνα πριν από την εφαρμογή της παρούσας συμφωνίας.
 2. Η Ένωση δεσμεύεται να λάβει όλα τα κατάλληλα μέτρα για να εξασφαλίσει την τήρηση από τα σκάφη της παρούσας συμφωνίας και των νομοθετικών και κανονιστικών διατάξεων που έχουν κοινοποιηθεί, καθώς και την αποτελεσματική εφαρμογή των μέτρων παρακολούθησης, ελέγχου και επιτήρησης της αλιείας, τα οποία προβλέπονται στην παρούσα συμφωνία.
 3. Τα σκάφη της Ένωσης συνεργάζονται με τις μαυριτανικές αρχές που είναι αρμόδιες για την παρακολούθηση, τον έλεγχο και την επιτήρηση.
 4. Τα Μέρη αλληλοενημερώνονται για κάθε απόφαση γενικής ισχύος που ενδέχεται να επηρεάσει τις δραστηριότητες των σκαφών


text:
της Ένωσης στο πλαίσιο της παρούσας συμφωνίας. Τα Μέρη κοινοποιούν εκ των προτέρων τυχόν μεταβολές στην οικεία αλιευτική πολιτική ή νομοθεσία, οι οποίες ενδέχεται να έχουν συνέπειες στις δραστηριότητες των σκαφών της Ένωσης στο πλαίσιο της παρούσας συμφωνίας.
 5. Κάθε τροποποίηση της νομοθεσίας που επηρεάζει τις δραστηριότητες των σκαφών της Ένωσης στην αλιευτική ζώνη είναι εκτελεστή για τα σκάφη της Ένωσης από την εξηκοστή ημέρα μετά την παραλαβή από τις αρχές της Ένωσης της κοινοποίησης της Μαυριτανίαςπου αφορά αυτή την τροποποίηση της νομοθεσίας, εκτός εάν συντρέχουν εξαιρετικές περιστάσεις που καθιστούν την προθεσμία αυτή μη εφαρμόσιμη.
 ΑΡΘΡΟ 7
 Σύμπραξη
 Τα Μέρη συμφωνούν να ενισχύσουν τη σύμπραξή τους, η οποία περιλαμβάνει, μεταξύ άλλων, τη συνεργασία στον επιστημονικό τομέα, την περιφερειακή συνεργασία, τη συνεργασία οικονομικών φορέων και τη συνεργασία στον τομέα της παρακολούθησης, του ελέγχου και της επιτήρησης (ΠΕΕ), την καταπολέμηση της παράνομης, λαθραίας και άναρχης αλιείας, καθώς και τη διοικητική συνεργασία για την εφαρμογή πολιτικής βιώσιμης αλιείας.
 ΑΡΘΡΟ 8
 Συνεργασία στον επιστημονικό τομέα
 1. Κατά τη διάρκεια της περιόδου ισχύος της παρούσας συμφωνίας, τα Μέρη συνεργάζονται για να παρακολουθούν την κατάσταση των πόρων στην αλιευτική ζώνη και για τον σκοπό αυτό δεσμεύονται να κοινοποιούν τα διαθέσιμα στοιχεία. Για τον σκοπό αυτό, συμφωνείται να καθιερωθεί μικτή επιστημονική συνεδρίαση, η οποία θα πραγματοποιείται, σε τακτική βάση, μία φορά ετησίως, εκ περιτροπής στην Ένωση και στη Μαυριτανία.
 2. Με βάση τα συμπεράσματα της επιστημονικής συνάντησης και υπό το πρίσμα των βέλτιστων διαθέσιμων επιστημονικών γνωμοδοτήσεων, τα Μέρη διαβουλεύονται στο πλαίσιο της μικτής επιτροπής που προβλέπεται στο άρθρο 14, για να λάβουν, με κοινή συναίνεση και εφόσον είναι αναγκαίο, μέτρα που αποβλέπουν στη βιώσιμη διαχείριση των αλιευτικών πόρων.
 3. Τα Μέρη αναλαμβάνουν την υποχρέωση να διαβουλεύονται, είτε άμεσα είτε στο πλαίσιο των αρμόδιων διεθνών οργανισμών, με σκοπό την εξασφάλιση της διαχείρισης και της διατήρησης των έμβιων βιολογικών πόρων, καθώς και να συνεργάζονται στο πλαίσιο των σχετικών επιστημονικών ερευνών.
 ΑΡΘΡΟ 9
 Περιφερειακή συνεργασία
 1. Τα Μέρη δεσμεύονται να συνεργάζονται στους κόλπους των οικείων ΠΟΔΑ και των περιφερειακών οργανώσεων αλιείας (ΠΟΑ), στις οποίες συμμετέχουν, με στόχο να προαχθεί η διατήρηση και η βιώσιμη διαχείριση των έμβιων βιολογικών πόρων και να διασφαλιστεί ότι οι αλιευτικές δραστηριότητες δεν θα έχουν δυσμενείς επιπτώσεις στο θαλάσσιο οικοσύστημα.
 2. Τα Μέρη δεσμεύονται επίσης να διαβουλεύονται μεταξύ τους ανά τακτά διαστήματα στο πλαίσιο των ΠΟΔΑ και των ΠΟΑ, στις οποίες συμμετέχουν πριν και κατά τη διάρκεια των συνεδριάσεων των ΠΟΔΑ και των ΠΟΑ, μεταξύ άλλων σχετικά με τη δυνατότητα υποβολής κοινών προτάσεων στις εν λόγω οργανώσεις.
 ΑΡΘΡΟ 10
 Συνεργασία των οικονομικών φορέων
 1. Τα Μέρη ενθαρρύνουν την οικονομική, επιστημονική και τεχνική συνεργασία στον τομέα της αλιείας και στους συναφείς τομείς. Διαβουλεύονται μεταξύ τους προκειμένου να διευκολύνουν και να προωθούν τα διάφορα μέτρα που θα μπορούσαν να ληφθούν για τον σκοπό αυτό.
 2. Τα Μέρη ενθαρρύνουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους διατήρησης και τις βιομηχανικές μεθόδους μεταποίησης των αλιευτικών προϊόντων.
 3. Τα Μέρη καταβάλλουν προσπάθειες για να δημιουργήσουν συνθήκες ευνοϊκές για την προώθηση των σχέσεων μεταξύ των


text:
επιχειρήσεών τους στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.
 4. Τα Μέρη ενθαρρύνουν, ειδικότερα, την προώθηση των επενδύσεων που αποβλέπουν στο αμοιβαίο συμφέρον, τηρουμένης της ισχύουσας νομοθεσίας.
 ΑΡΘΡΟ 11
 Συνεργασία στον τομέα της παρακολούθησης, του ελέγχου και της επιτήρησης, καθώς και της καταπολέμησης της παράνομης, λαθραίας και άναρχης αλιείας
 1. Τα Μέρη δεσμεύονται να συνεργάζονται για την παρακολούθηση, τον έλεγχο και την επιτήρηση των αλιευτικών δραστηριοτήτων στη ζώνη αλιείας και για την καταπολέμηση της παράνομης, λαθραίας και άναρχης αλιείας με σκοπό την καθιέρωση βιώσιμης αλιείας.
 2. Η Μαυριτανία μεριμνά για την αποτελεσματική εφαρμογή των διατάξεων που διέπουν τον έλεγχο της αλιείας και προβλέπονται στην παρούσα συμφωνία και στο πρωτόκολλο της παρούσας συμφωνίας. Τα ενωσιακά σκάφη συνεργάζονται με τις αρχές της Μαυριτανίας που είναι αρμόδιες για τη διενέργεια των εν λόγω ελέγχων.
 ΓΕΝΙΚΕΣ ΔΕΣΜΕΥΣΕΙΣ ΚΑΙ ΥΠΟΧΡΕΩΣΕΙΣ
 ΑΡΘΡΟ 12
 Διοικητική συνεργασία
 Προκειμένου να διασφαλιστεί η αποτελεσματική εφαρμογή των μέτρων διατήρησης και διαχείρισης των αλιευτικών πόρων, τα Μέρη:
 α)
 αναπτύσσουν διοικητική συνεργασία, για να διασφαλίζεται ότι τα σκάφη της Ένωσης τηρούν την παρούσα συμφωνία·
 β)
 συνεργάζονται για να αποτρέπουν και να καταπολεμούν την παράνομη αλιεία, ιδίως μέσω της ανταλλαγής πληροφοριών και της στενής διοικητικής συνεργασίας.
 ΑΡΘΡΟ 13
 Χρηματική αντιπαροχή
 1. Η χρηματική αντιπαροχή ορίζεται στο πρωτόκολλο της παρούσας συμφωνίας, τα παραρτήματα και τα προσαρτήματά του.
 2. Η χρηματική αντιπαροχή, που αναφέρεται στην παράγραφο 1, περιλαμβάνει τα εξής:
 α)
 χρηματική αποζημίωση που χορηγείται από την Ένωση για την πρόσβαση των σκαφών της Ένωσης στην αλιευτική ζώνη·
 β)
 τα τέλη που καταβάλλουν οι πλοιοκτήτες σκαφών της Ένωσης·
 γ)
 τομεακή στήριξη που χορηγείται από την Ένωση για την εφαρμογή πολιτικής βιώσιμης αλιείας, την προώθηση του τομέα της αλιείας και τη διακυβέρνηση των ωκεανών, βάσει ετήσιου και πολυετούς προγραμματισμού.
 3. Η χρηματική αντιπαροχή που χορηγείται από την Ένωση καταβάλλεται σύμφωνα με τους όρους που θεσπίζονται στο πρωτόκολλο της παρούσας συμφωνίας.
 4. Το ποσό της χρηματικής αντιπαροχής που αναφέρεται στην παράγραφο 2 στοιχείο α) ενδέχεται να αναθεωρηθεί από τη μικτή επιτροπή στις παρακάτω περιπτώσεις:
 α)
 όταν υπάρξει μείωση των αλιευτικών δυνατοτήτων που χορηγούνται στα σκάφη της Ένωσης, ιδίως κατ’ εφαρμογή των μέτρων διαχείρισης των σχετικών αποθεμάτων, τα οποία κρίνονται απαραίτητα για τη διατήρηση και τη βιώσιμη εκμετάλλευση των πόρων με βάση τις βέλτιστες διαθέσιμες επιστημονικές γνωμοδοτήσεις·
 β)
 όταν υπάρξει αύξηση των αλιευτικών δυνατοτήτων που χορηγούνται στα σκάφη της Ένωσης, εάν, με βάση τις βέλτιστες διαθέσιμες επιστημονικές γνωμοδοτήσεις, το επιτρέπει η κατάσταση των πόρων· ή
 γ)
 σε περίπτωση αναστολής ή καταγγελίας που προβλέπεται στα άρθρα 21 και 22 της συμφωνίας.
 5. Η χρηματική αντιπαροχή, που αναφέρεται στην παράγραφο 2 στοιχείο γ):
 α)
 δεν συνδέεται με τις πληρωμές σχετικά με το κόστος πρόσβασης που αναφέρεται στην παράγραφο 2 στοιχεία α) και β)·
 β)
 καθορίζεται και εξαρτάται από την επίτευξη των στόχων της τομεακής στήριξης σύμφωνα με το πρωτόκολλο και τον ετήσιο και πολυετή προγραμματισμό της εφαρμογής του.
 6. Το ποσό της χρηματικής αντιπαροχής που αναφέρεται στην παράγραφο 2 στοιχείο γ) μπορεί να αναθεωρηθεί από τη μικτή επιτροπή σε περίπτωση επαναξιολόγησης


text:
των όρων χορήγησης της οικονομικής στήριξης για την εφαρμογή της τομεακής αλιευτικής πολιτικής.
 ΘΕΣΜΙΚΕΣ ΔΙΑΤΑΞΕΙΣ
 ΑΡΘΡΟ 14
 Μικτή επιτροπή
 1. Συγκροτείται μικτή επιτροπή αποτελούμενη από εκπροσώπους των Μερών. Θα είναι αρμόδια για την παρακολούθηση της εφαρμογής της παρούσας συμφωνίας και δύναται να εγκρίνει τροποποιήσεις του πρωτοκόλλου της παρούσας συμφωνίας, των παραρτημάτων και των προσαρτημάτων του.
 2. Η μικτή επιτροπή:
 α)
 ελέγχει την εκτέλεση, την ερμηνεία και την εφαρμογή της παρούσας συμφωνίας·
 β)
 καθορίζει και αξιολογεί τον ετήσιο και πολυετή προγραμματισμό της χρηματικής αντιπαροχής που αναφέρεται στο άρθρο 13 παράγραφος 2 στοιχείο γ)·
 γ)
 λειτουργεί ως αναγκαίος σύνδεσμος για τα ζητήματα αμοιβαίου ενδιαφέροντος στον τομέα της αλιείας·
 δ)
 χρησιμεύει ως βήμα για τον φιλικό διακανονισμό των διαφορών που οφείλονται στην ερμηνεία ή την εφαρμογή της παρούσας συμφωνίας.
 3. Η μικτή επιτροπή δύναται να εγκρίνει τις τροποποιήσεις του πρωτοκόλλου της παρούσας συμφωνίας, των παραρτημάτων και των προσαρτημάτων του σχετικά με τα εξής:
 α)
 την επανεξέταση των αλιευτικών δυνατοτήτων και, κατά συνέπεια, της χρηματικής αντιπαροχής που προβλέπεται στο αντίστοιχο άρθρο 13 παράγραφος 2 στοιχεία α) και β)·
 β)
 τις λεπτομέρειες της τομεακής στήριξης και, κατά συνέπεια, της χρηματικής αντιπαροχής που προβλέπεται στο αντίστοιχο άρθρο 13 παράγραφος 2 στοιχείο γ)·
 γ)
 τους τεχνικούς όρους και τις λεπτομέρειες της άσκησης αλιευτικών δραστηριοτήτων από τα σκάφη της Ένωσης·
 δ)
 οποιαδήποτε άλλα καθήκοντα αποφασίσουν τα Μέρη με αμοιβαία συμφωνία, συμπεριλαμβανομένης της καταπολέμησης της παράνομης αλιείας και της διοικητικής συνεργασίας και στον τομέα της διακυβέρνησης των ωκεανών.
 4. Η μικτή επιτροπή συνεδριάζει τουλάχιστον μία φορά το έτος, εκ περιτροπής στη Μαυριτανία και στην Ένωση, ή σε άλλο τόπο που συμφωνείται από τα Μέρη, υπό την προεδρία του συμβαλλόμενου μέρους υποδοχής της συνεδρίασης. Συνεδριάζει επίσης εκτάκτως κατόπιν αιτήσεως ενός από τα Μέρη.
 Τα συμπεράσματα των συνεδριάσεων της μικτής επιτροπής καταχωρίζονται σε πρακτικά τα οποία υπογράφουν τα δύο Μέρη.
 5. Η μικτή επιτροπή μπορεί να συσκέπτεται και να αποφασίζει με ανταλλαγή επιστολών, κατά περίπτωση.
 ΑΡΘΡΟ 15
 Περιοχή εφαρμογής
 Η παρούσα συμφωνία εφαρμόζεται αφενός στα εδάφη στα οποία εφαρμόζεται η Συνθήκη για την ίδρυση της Ευρωπαϊκής Ένωσης και, αφετέρου, στην επικράτεια της Μαυριτανίας και στα ύδατα που υπάγονται στη μαυριτανική δικαιοδοσία.
 ΑΡΘΡΟ 16
 Επίλυση των διαφορών
 Τα Μέρη διαβουλεύονται σε περίπτωση διαφοράς σχετικά με την ερμηνεία ή την εφαρμογή της παρούσας συμφωνίας.
 ΑΡΘΡΟ 17
 Καθεστώς του πρωτοκόλλου της παρούσας συμφωνίας, των παραρτημάτων και των προσαρτημάτων
 Το πρωτόκολλο της παρούσας συμφωνίας, τα παραρτήματα και τα προσαρτήματά του αποτελούν αναπόσπαστο μέρος της παρούσας συμφωνίας και διέπονται επίσης από τις τελικές της διατάξεις.
 ΑΡΘΡΟ 18
 Γλώσσα και έναρξη ισχύος
 Η παρούσα συμφωνία συντάσσεται σε δύο αντίτυπα στην αραβική, την αγγλική, τη βουλγαρική, τη γαλλική, τη γερμανική, τη δανική, την ελληνική, την εσθονική, την ισπανική, την ιταλική, την κροατική, τη λετονική, τη λιθουανική, τη μαλτέζικη, την ολλανδική, την ουγγρική, την πολωνική, την πορτογαλική, τη ρουμανική, τη σλοβακική, τη σλοβενική, τη σουηδική, την τσεχική και τη φινλανδική γλώσσα, και όλα τα κείμενα είναι εξίσου αυθεντικά. Σε περίπτωση αποκλίσεων, υπερισχύει το γαλλικό κείμενο.
 Η παρούσα ανταλλαγή επιστολών αρχίζει να ισχύει την ημέρα κατά την οποία τα μέρη


text:
γνωστοποιούν αμοιβαίως ότι ολοκληρώθηκαν οι διαδικασίες που απαιτούνται για τον σκοπό αυτό.
 ΤΕΛΙΚΕΣ ΔΙΑΤΑΞΕΙΣ
 ΑΡΘΡΟ 19
 Διάρκεια εφαρμογής
 Η παρούσα συμφωνία εφαρμόζεται για διάστημα έξι ετών από την ημερομηνία έναρξης ισχύος της. Ανανεώνεται με σιωπηρή παράταση, εκτός εάν υπάρξει καταγγελία σύμφωνα με το άρθρο 22.
 ΑΡΘΡΟ 20
 Προσωρινή εφαρμογή
 Η υπογραφή της παρούσας συμφωνίας από τα Μέρη συνεπάγεται προσωρινή εφαρμογή της πριν από την έναρξη ισχύος της εκτός εάν ένα από τα Μέρη αποφασίσει, κατά την υπογραφή, ότι δεν θα υπάρξει προσωρινή εφαρμογή της παρούσας συμφωνίας.
 ΑΡΘΡΟ 21
 Αναστολή
 1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός από τα Μέρη σε μία ή περισσότερες από τις ακόλουθες περιπτώσεις:
 α)
 όταν υπάρχουν συνθήκες, εξαιρουμένων των φυσικών φαινομένων, οι οποίες διαφεύγουν του εύλογου ελέγχου ενός από τα Μέρη και μπορούν να εμποδίσουν την άσκηση των αλιευτικών δραστηριοτήτων στην αλιευτική ζώνη·
 β)
 όταν προκύψει διαφορά μεταξύ των Μερών ως προς την ερμηνεία της παρούσας συμφωνίας ή την εφαρμογή της·
 γ)
 σε περίπτωση παράβαση από ένα μέρος της παρούσας συμφωνίας, ιδίως του άρθρου 3 παράγραφος 6 σχετικά με τον σεβασμό των ανθρωπίνων δικαιωμάτων·
 δ)
 όταν αλλάξει σημαντικά η τομεακή πολιτική που οδήγησε στη σύναψη της παρούσας συμφωνίας, ώστε ένα από τα Μέρη να υποβάλει αίτημα για την τροποποίησή της.
 2. Η αναστολή εφαρμογής της παρούσας συμφωνίας κοινοποιείται εγγράφως από το ένα συμβαλλόμενο μέρος στο άλλο και παράγει αποτελέσματα τρεις μήνες μετά την παραλαβή της κοινοποίησης. Η αποστολή της κοινοποίησης αυτής συνεπάγεται την έναρξη διαβουλεύσεων μεταξύ των μερών, με σκοπό την εξεύρεση, εντός τριών μηνών, λύσης με φιλικό διακανονισμό στη μεταξύ τους διαφορά.
 3. Σε περίπτωση μη επίλυσης των διαφορών με φιλικό διακανονισμό και αναστολής, τα Μέρη συνεχίζουν τις διαβουλεύσεις με σκοπό τη διευθέτηση της μεταξύ τους διαφοράς. Εφόσον επιτευχθεί φιλικός διακανονισμός, αρχίζει και πάλι η εφαρμογή της παρούσας συμφωνίας και το ποσό της χρηματικής αντιπαροχής που αναφέρεται στο άρθρο 13 παράγραφος 2 μειώνεται αναλογικά και pro rata temporis, βάσει του χρόνου αναστολής της εφαρμογής της παρούσας συμφωνίας, εκτός εάν ορίζεται διαφορετικά στη συμφωνία.
 ΑΡΘΡΟ 22
 Καταγγελία
 1. Η παρούσα συμφωνία μπορεί να καταγγελθεί με πρωτοβουλία ενός από τα Μέρη σε μία ή περισσότερες από τις ακόλουθες περιπτώσεις:
 α)
 όταν υπάρχουν συνθήκες, εξαιρουμένων των φυσικών φαινομένων, οι οποίες διαφεύγουν του εύλογου ελέγχου ενός από τα Μέρη και μπορούν να εμποδίσουν την άσκηση των αλιευτικών δραστηριοτήτων στην αλιευτική ζώνη·
 β)
 όταν υπάρχει επιδείνωση της κατάστασης των σχετικών αποθεμάτων·
 γ)
 όταν μειώνεται το επίπεδο χρησιμοποίησης των αλιευτικών δυνατοτήτων που έχουν χορηγηθεί στα σκάφη της Ένωσης·
 δ)
 όταν δεν τηρούνται οι δεσμεύσεις των Μερών ως προς την καταπολέμηση της παράνομης, λαθραίας και άναρχης αλιείας·
 ε)
 εάν προκύψει διαφορά μεταξύ των Μερών ως προς την ερμηνεία ή την εφαρμογή της παρούσας συμφωνίας και η διαφορά αυτή δεν επιλυθεί με φιλικό διακανονισμό εντός έξι μηνών·
 στ)
 όταν ένα από τα Μέρη δεν τηρεί την παρούσα συμφωνία·
 ζ)
 όταν επέρχονται σημαντικές αλλαγές στην τομεακή πολιτική που οδήγησε στη σύναψη της παρούσας συμφωνίας, γεγονός που έχει ως αποτέλεσμα την υποβολή αιτήματος τροποποίησης της συμφωνίας από ένα από τα


text:
Μέρη, στο οποίο αίτημα δεν δίδεται συνέχεια για διάστημα έξι μηνών.
 2. Η καταγγελία της παρούσας συμφωνίας κοινοποιείται εγγράφως από το ένα ενδιαφερόμενο Μέρος στο άλλο και παράγει αποτελέσματα έξι μήνες μετά την παραλαβή της κοινοποίησης, εκτός εάν τα Μέρη αποφασίσουν από κοινού την παράταση της εν λόγω προθεσμίας.
 3. Τα Μέρη διαβουλεύονται από τη στιγμή της κοινοποίησης της καταγγελίας με σκοπό την εξεύρεση φιλικού διακανονισμού στη διαφορά τους εντός προθεσμίας έξι μηνών.
 4. Η χρηματική αντιπαροχή που αναφέρεται στο άρθρο 13 για το έτος κατά το οποίο παράγει αποτελέσματα η καταγγελία μειώνεται αναλόγως και pro rata temporis. Η μείωση αυτή εφαρμόζεται επίσης όταν ένα από τα Μέρη θέσει τέρμα στην προσωρινή εφαρμογή της παρούσας συμφωνίας.
 ΑΡΘΡΟ 23
 Επανεξέταση
 Τα Μέρη συμφωνούν να επανεξετάσουν την παρούσα συμφωνία για να λάβουν υπόψη κάθε μεταβολή του πλαισίου νομικής, περιβαλλοντικής, οικονομικής και κοινωνικής διακυβέρνησης που μπορεί να επηρεάσει τις αλιευτικές δραστηριότητες της Ένωσης.
 ΑΡΘΡΟ 24
 Κατάργηση
 Η συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας (2), η οποία εφαρμόζεται από τις 8 Αυγούστου 2008, καταργείται.
 Съставено в Брюксел на петнадесети ноември две хиляди двадесет и първа година.
 Hecho en Bruselas, el quince de noviembre de dos mil veintiuno.
 V Bruselu dne patnáctého listopadu dva tisíce dvacet jedna.
 Udfærdiget i Bruxelles den femtende november to tusind og enogtyve.
 Geschehen zu Brüssel am fünfzehnten November zweitausendeinundzwanzig.
 Kahe tuhande kahekümne esimese aasta novembrikuu viieteistkümnendal päeval Brüsselis.
 Έγινε στις Βρυξέλλες, στις δέκα πέντε Νοεμβρίου δύο χιλιάδες είκοσι ένα.
 Done at Brussels on the fifteenth day of November in the year two thousand and twenty one.
 Fait à Bruxelles, le quinze novembre deux mille vingt et un.
 Sastavljeno u Bruxellesu petnaestog studenoga godine dvije tisuće dvadeset prve.
 Fatto a Bruxelles, addì quindici novembre duemilaventuno.
 Briselē, divi tūkstoši divdesmit pirmā gada piecpadsmitajā novembrī.
 Priimta du tūkstančiai dvidešimt pirmų metų lapkričio penkioliktą dieną Briuselyje.
 Kelt Brüsszelben, a kétezer-huszonegyedik év november havának tizenötödik napján.
 Magħmul fi Brussell, fil-ħmistax-il jum ta’ Novembru fis-sena elfejn u wieħed u għoxrin.
 Gedaan te Brussel, vijftien november tweeduizend eenentwintig.
 Sporządzono w Brukseli dnia piętnastego listopada roku dwa tysiące dwudziestego pierwszego.
 Feito em Bruxelas, em quinze de novembro de dois mil e vinte e um.
 Întocmit la Bruxelles la cincisprezece noiembrie două mii douăzeci și unu.
 V Bruseli pätnásteho novembra dvetisícdvadsaťjeden.
 V Bruslju, dne petnajstega novembra leta dva tisoč enaindvajset.
 Tehty Brysselissä viidentenätoista päivänä marraskuuta vuonna kaksituhattakaksikymmentäyksi.
 Som skedde i Bryssel den femtonde november år tjugohundratjugoett.
 حرر في بروكسل، يوم 15 نوفمبر2021
 L4392021EL310120211111EL0002.00011412512ΠΡΩΤΟΚΟΛΛΟ ΓΙΑ ΤΗΝ ΕΦΑΡΜΟΓΗ ΤΗΣ ΣΥΜΦΩΝΙΑΣ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΙΣΛΑΜΙΚΗΣ ΔΗΜΟΚΡΑΤΙΑΣ ΤΗΣ ΜΑΥΡΙΤΑΝΙΑΣΑΡΘΡΟ 1ΟρισμοίΓια τους σκοπούς του παρόντος πρωτοκόλλου, ισχύουν οι ορισμοί που παρατίθενται στο άρθρο 1 της αλιευτικής συμφωνίας, τροποποιημένοι ή συμπληρωμένοι ως εξής:1)αλιευτική συμφωνία: η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Ισλαμικής Δημοκρατίας της Μαυριτανίας·2)πρωτόκολλο ή παρόν πρωτόκολλο: το παρόν πρωτόκολλο για την εφαρμογή της αλιευτικής συμφωνίας, τα παραρτήματα και τα προσαρτήματά του·3)εκφόρτωση: η εκφόρτωση οποιασδήποτε ποσότητας αλιευτικών προϊόντων από αλιευτικό σκάφος


text: στην ξηρά·4)μεταφόρτωση: η εκφόρτωση σε άλλο σκάφος μέρους ή του συνόλου των προϊόντων αλιείας που βρίσκονται σε ένα σκάφος·5)παρατηρητής: πρόσωπο που εξουσιοδοτείται από εθνική αρχή, σύμφωνα με το παράρτημα Ι, να παρακολουθεί την αλιευτική δραστηριότητα για επιστημονικούς σκοπούς·6)άδεια αλιείας: διοικητική άδεια χορηγούμενη από το Υπουργείο στον πλοιοκτήτη έναντι πληρωμής τελών, η οποία του παρέχει το δικαίωμα να ασκεί αλιευτικές δραστηριότητες κατά τη διάρκεια της περιόδου για την οποία έχει χορηγηθεί·7)αλιευτικές δυνατότητες: ποσοτικοποιημένο νόμιμο δικαίωμα αλίευσης, το οποίο εκφράζεται με βάση τα αλιεύματα και/ή την αλιευτική προσπάθεια·8)επιχειρηματίας: το φυσικό ή νομικό πρόσωπο που διευθύνει ή κατέχει επιχείρηση η οποία ασκεί δραστηριότητα συνδεόμενη με οποιοδήποτε στάδιο της παραγωγής, μεταποίησης, εμπορίας, διανομής και λιανικής πώλησης των προϊόντων αλιείας και υδατοκαλλιέργειας·9)Αντιπροσωπεία: η Αντιπροσωπεία της Ευρωπαϊκής Ένωσης στη Μαυριτανία.10)Υπουργείο: το Υπουργείο αλιείας και ναυτιλιακής οικονομίας·11)ναυτικός πράκτορας: ναυτικός πράκτορας όπως ορίζεται στο άρθρο 538 του Κώδικα Εμπορικής Ναυτιλίας της Ισλαμικής Δημοκρατίας της Μαυριτανίας.ΑΡΘΡΟ 2ΣκοπόςΣτόχος του παρόντος πρωτοκόλλου είναι η εφαρμογή των διατάξεων της αλιευτικής συμφωνίας, με τη θέσπιση ειδικότερα των όρων πρόσβασης των σκαφών της Ένωσης στην αλιευτική ζώνη που ορίζεται στο άρθρο 1 στοιχείο η) της αλιευτικής συμφωνίας, καθώς και των διατάξεων εφαρμογής της σύμπραξης στον τομέα της βιώσιμης αλιείας.ΑΡΘΡΟ 3Αλιευτικές δυνατότητες1.Από την ημερομηνία προσωρινής εφαρμογής του πρωτοκόλλου και για την περίοδο που ορίζεται στο άρθρο 20, οι αλιευτικές δυνατότητες που χορηγούνται δυνάμει του άρθρου 5 της αλιευτικής συμφωνίας καθορίζονται στον παράκάτω πίνακα και σύμφωνα με τις προϋποθέσεις που ορίζονται στα τεχνικά δελτία που εμφαίνονται στο παράρτημα Ι.Πίνακας των κατηγοριών αλιείαςΜε επιτρεπόμενη απόκλιση 10 % χωρίς επίπτωση επί της χρηματικής αντιπαροχής που καταβάλλει η Ένωση για την πρόσβαση.Σε περίπτωση χρησιμοποίησης των εν λόγω αλιευτικών δυνατοτήτων, αυτές αφαιρούνται από το συνολικό επιτρεπόμενο αλίευμα (TAC) που προβλέπεται στην κατηγορία 6.Βάσει των διαθέσιμων επιστημονικών γνωμών, τα Μέρη μπορούν να συμφωνούν στο πλαίσιο της μικτής επιτροπής για τη χορήγηση αλιευτικών δυνατοτήτων για τις μηχανότρατες με ψυκτικές εγκαταστάσεις που αλιεύουν βενθοπελαγικά είδη για τα οποία ένα υπόλοιπο είναι γνωστό.Κατηγορία αλιείαςΣυνολικά επιτρεπόμενα αλιεύματα και βάρη αναφοράς1Σκάφη αλιείας οστρακόδερμων εκτός αστακού και καβουριών5000 τόνοι2Μηχανότρατες (χωρίς εγκαταστάσεις κατάψυξης) και παραγαδιάρικα βυθού για την αλιεία μαύρου μερλούκιου6000 τόνοι2αΜηχανότρατες (με εγκαταστάσεις κατάψυξης) για την αλιεία μαύρου μερλούκιουΜαύρος μερλούκιος: 3500 τόνοιΚαλαμάρι: 1450 τόνοιΣουπιά: 600 τόνοι3Αλιευτικά βενθοπελαγικής αλιείας εκτός από μηχανότρατες με στόχο είδη εκτός από τον μαύρο μερλούκιο3000 τόνοι4Θυνναλιευτικά γρι-γρι14000 τόνοι(βάρος αναφοράς)5Θυνναλιευτικά με καλάμι και παραγαδιάρικα επιφανείας7000 τόνοι(βάρος αναφοράς)6Μηχανότρατες-ψυγεία πελαγικής αλιείας225000 τόνοι 7Σκάφη πελαγικής αλιείας χωρίς ψυκτικές εγκαταστάσεις15000 τόνοι8Κεφαλόποδα[π.υ.] τόνοι2.Η παράγραφος 1 του παρόντος άρθρου εφαρμόζεται με την επιφύλαξη των άρθρων 7, 10 και 23 του παρόντος πρωτοκόλλου.3.Κατ’ εφαρμογή του άρθρου 5 της αλιευτικής συμφωνίας, τα σκάφη της Ένωσης μπορούν να ασκούν αλιευτικές δραστηριότητες στην αλιευτική ζώνη μόνον εάν κατέχουν άδεια αλιείας που έχει εκδοθεί σύμφωνα με το παρόν πρωτόκολλο και με τους κανόνες που ορίζονται στο παράρτημα Ι και τα προσαρτήματα.ΑΡΘΡΟ 4Συνολική αλιευτική προσπάθεια στα ύδατα της Μαυριτανίας και διαφάνεια1.Η πρόσβαση στους αλιευτικούς πόρους των αλιευτικών ζωνών της Μαυριτανίας χορηγείται στους αλλοδαπούς στόλους εφόσον υφίσταται πλεόνασμα, όπως ορίζεται στο άρθρο 62 της σύμβασης των Ηνωμένων Εθνών για το Δίκαιο της ΘάλασσαςΣύμβαση των Ηνωμένων Εθνών για